ועדת העלייה, הקליטה והתפוצות, כנסת 25, פרוטוקול מספר 97, 2023-10-30 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת עלייה, קליטה ותפוצות

עודד פורר:  היום ט"ו בחשוון, תשפ"ד, ה-30 באוקטובר 2023

עודד פורר:  נושא הדיון הוא מענה והסברה של משרדי הממשלה בשפות שונות עבור העולים החדשים

עודד פורר:  צריך להבין שבמדינת ישראל, שהיא מדינה קולטת עלייה, אנחנו נמצאים בסיטואציה שבה יש אוכלוסיות שונות שלא דוברות את השפה

עודד פורר:  בין אם זה השפה הרוסית, בין אם זה אמהרית, בין אם זה צרפתית, אנגלית

עודד פורר:  יש כאן עולים שעלו בשנה האחרונה, צריך להבין, רק בשנה האחרונה הגיעו למדינת ישראל למעלה מ-70,000 עולים חדשים מרוסיה ואוקראינה

עודד פורר:  תוסיפו לזה כ-15,000 משאר מדינות העולם

עודד פורר:  וגם מי שנמצא פה שנה ושנתיים, ולפעמים יש כאלה שנמצאים פה יותר זמן

עודד פורר:  שהם מתקשים בשפה, בטח באירועים האלה

עודד פורר:       גם בתקופה הזאת, במהלך הימים האחרונים ממשיכים להגיע עולים

עודד פורר:  ב-26 באוקטובר שר העלייה עדכן שבשבועות האחרונים הגיעו 460 עולים, שבשבוע הקרוב צפויים להגיע עוד 160 עולים

עודד פורר:  אנחנו נמצאים במדינה שזה חלק מה-די

עודד פורר: אן

עודד פורר: איי שלה, וחייבים בתוך האירוע הזה להבין שהשירותים המונגשים חייבים להיות מונגשים גם לציבור הזה

עודד פורר:  הציבור שצריך גם את הקישור השפתי וגם את ההבנה שקורים פה דברים שהם לא, זה משהו שהוא לא, לא שמישהו יכול להתכונן לזה, אבל אנחנו, אזעקות, טילים, אנחנו יודעים בערך את רמות ההתגוננות

עודד פורר:  אני מבין שאולי לא כולם נותנים מענה בכל השפות, אבל צריכים להיות נושאים שמאוד-מאוד ברור, גם מבחינת הכוונה ממשלתית, שיש מענה בשפות הנדרשות ושאנשים מקבלים את זה

עודד פורר:      אני כן אציין את משרד העלייה והקליטה שמהר מאוד הקים את המוקד שלו בכל השפות, שזה הדבר הכי בסיסי

עודד פורר:  אני מבין שבמשרד הרווחה יש מענה אוטומטי בשפה הרוסית, אחרי שהמתינו, עשינו על זה בדיקה, אחרי שהמתינו עשר דקות ענתה נציגה בעברית ואמרה שבדיוק הרגע מי שברוסית לא יצאה ואין מענה ברוסית

עודד פורר:  עשו אחר כך בדיקה נוספת יום אחרי, שוב פעם לא היה מענה, וכך גם בבדיקות נוספות שנעשו

עודד פורר:  צריך להבין, זה עולים שהרבה פעמים לא מבינים אפילו עברית בסיסית, והם נשארים בעצם חשופים לחלוטין בלי שום מענה

עודד פורר:       אני ביקשתי לכנס את הדיון הזה גם כדי להבין א' מה המדיניות הממשלתית

עודד פורר:  יש הרבה מאוד משרדי ממשלה, יש הרבה מאוד דברים שצריכים לתת שירותים עליהם

עודד פורר:  האם קבעו פה איזשהם סדרי עדיפויות? האם קבעו איזה משרד חייב לתת? איזה לא נותן? אולי כולם צריכים לתת, אני לא יודע

עודד פורר:  תלוי גם איזה מענה

עודד פורר:  יש משרדים שבכלל המענה שלהם הוא ב"פייסבוק"

עודד פורר:  אני ראיתי את משרד העבודה והרווחה, יש פה נציג של העבודה והרווחה?     

שלומית אבינח: עבודה, כן

שלומית אבינח:  בזום

עודד פורר: בזום? משרד העבודה, אני אבקש מכם תשובות

עודד פורר:  אין משמעות לדיון אם משרדי הממשלה לא נמצאים פה

עודד פורר:  זה חד משמעית

קריאה: הנה, התחילו להיכנס עכשיו לזום

עודד פורר: הפתרון הוא שאני לא מאשר יותר בזום למשרדי הממשלה

עודד פורר:  אני לא מאשר בזום, שיבקשו אישור ספציפי בזום

עודד פורר:  אי אפשר להתחיל ישיבה בלי נציגי ממשלה

עודד פורר:  הגיעו לפה אנשים מבאר שבע, הגיעו אנשים מראשון לציון, אז גם מי שעובד בירושלים יכול להגיע לפה

עודד פורר:  איזה משרדי ממשלה נמצאים פה?     

קריאה: עלייה וקליטה

שלומית אבינח: השיכון

עודד פורר: רק עלייה וקליטה ושיכון? טוב, בואו נתחיל עם משרד העלייה והקליטה, שיספרו לנו ברמה הממשלתית מה, אני רואה שלמשרד החינוך אמורה להיות נוכחות בדיון

שלומית אבינח: כן

רותם כהן: טוב

רותם כהן:  רותם כהן, אני סמנכ"ל השירות במשרד העלייה והקליטה

רותם כהן:  עם התחלת הלחימה אז באמת המשרד מיהר להקים או להרחיב את שעות הפעילות של המוקד שלו ולהרחיב את נושא הפעילות

רותם כהן:  זאת אומרת, כדי להנגיש מידע על שירותי חירום, בין אם זה בהקשרים של פיקוד העורף, בין אם זה בהקשרים של סיוע רווחתי-כלכלי, הרחבנו את נושאי הפעילות שלנו תוך ממשק עם משרדים אחרים

רותם כהן:  גם הקמנו אתר בצורה יחסית זריזה שמתעדכן ממידע של משרדים אחרים ומתורגם

רותם כהן:  אנחנו גם מסייעים גם לרשות המיסים וגם למשרדים אחרים בתרגום מידע מאוד-מאוד אקוטי

רותם כהן:  ואנחנו מנסים להנגיש את זה - - -     

עודד פורר: מה זאת אומרת בתרגום? בתרגום האתרים?     

רותם כהן: כן

רותם כהן:  למשל, לצורך העניין של מענקי סיוע למפונים מהדרום וכיוצא בזאת, אז עסקנו מאוד בתרגום שלהם והדבר הזה אמור לעלות לאתרים

רותם כהן:  גם בהקשרים של משרד החינוך הנגשנו מידע לגבי מערכת החינוך

רותם כהן:  בנוסף לפעילויות שאנחנו מקיימים בעצמנו אנחנו מנסים כמה שיותר להנגיש לעולים בעצם את הסיטואציה, גם ברמת מידע וגם ברמת תהליכים, כאשר אנחנו כל הזמן מתפתחים ומתקדמים בזה

רותם כהן:  אנחנו השבוע - - -     

עודד פורר: המידע שאתם מנגישים, עכשיו, יש לכם מוקד מידע

רותם כהן: נכון

עודד פורר: המידע שאתם מנגישים הוא מידע של משרד העלייה והקליטה או של משרדי הממשלה כולם?     

רותם כהן: גם של משרד העלייה והקליטה אבל גם תהליכים, עכשיו אנחנו מנסים יותר להנגיש, לא ברמה הפרסונלית אבל ברמת המידע

רותם כהן:  אם לצורך העניין אתה זכאי, לא יודע מה, למענק של נפגעי פעולות איבה, שזה בכלל ביטוח לאומי, אנחנו מנגישים את המידע ואנחנו מנסים כמה שיותר ללוות בדרך לביטוח לאומי כדי שהדברים האלה בעצם ייעשו בצורה חלקה

רותם כהן:  אנחנו לא נוכל להחליף בסופו של דבר את ביטוח לאומי, אבל אנחנו כן נוכל לוודא שבעצם הנושא הזה מקבל טיפול

רותם כהן:  גם אתמול עברו כל יועצי הקליטה, משרד העלייה והקליטה, הדרכות גם עם נציגי ביטוח לאומי וגם עם נציגי רשות המיסים כדי שהם יהיו מעודכנים ומספיק יכולים להנגיש את המידע הזה לעולים

עודד פורר: אם עכשיו עולה, למשל, שעובד במפעל באשקלון, דובר השפה הרוסית, רוצה להבין מה הזכויות שלו

עודד פורר:  ממשיך לעבוד? הוציאו אותו לחל"ת? לא הוציאו אותו? פונה אליכם – מה קורה?     

רותם כהן: אז נאמר, א' אנחנו לא מחכים שהוא יפנה אלינו

רותם כהן:  אנחנו יצאנו במהלך בשבועות האחרונים שבו אנחנו פונים באופן יזום לכלל העולים כדי לראות את הצרכים שלהם, ואנחנו בעצם מנגישים לו את המידע

רותם כהן:  אנחנו יודעים גם לאן לכוון אותו אם יש יכולת דיגיטלית, ואם לא אז אנחנו ממש מייצרים - - -     

עודד פורר: אם הוא מעל עשר שנים בארץ והוא לא שולט בשפה העברית?     

רותם כהן: אנחנו, המטרה שלנו היא, אנחנו התחלנו עם הטווח היותר קצר אבל אנחנו נתרחב עד לעשרים שנה

רותם כהן:  זו הייתה הנחיית שר העלייה והקליטה

עודד פורר: מה המענה של משרד העבודה בעניין?     

שלומית אבינח: הם לא בזום כרגע

עודד פורר: אני לא יודע מה לעשות, שלומית

עודד פורר:  אני לא יודע

עודד פורר:  אני לא יכול לקיים ישיבה בלי משרדי ממשלה

עודד פורר:  אני יכול לתת לחברי הכנסת להתבטא, אבל גם הם, אני מניח - - -     

טטיאנה (טניה) מזרסקי: רוצים לשמוע

עודד פורר: כן

עודד פורר:  אנחנו לא באנו לפה ל - - -     

ולדימיר בליאק: רצינו להבין מה התמונה הכללית

עודד פורר: אני רואה שאנשים מבאר שבע, שחוטפת קצת יותר טילים מירושלים, הצליחו להגיע לכאן

עודד פורר:  אני רואה שהגיעו אנשים מראשון לציון שחטפו טילים

עודד פורר:  בינתיים נשמע את משרד הבינוי והשיכון

יעקב אשר: טוב, משרד הבינוי והשיכון בשגרה מהווה זרוע ביצוע של משרד הקליטה בנושא דיור ציבורי וסיוע בדיור

יעקב אשר:  נמצא פה גם השר הקודם אצלנו שהעצים את הנושא הזה גם בתקופתו

יעקב אשר:  מה שאנחנו עושים כרגע, כיוון שלא הוטלה עלינו משימה ספציפית לטווח הקצר, העוטף ושיקום העוטף זה לא בטווח הקצר וזה פחות נוגע לעולים

יעקב אשר:  כל מה שנוגע לשוטף, עשינו את הפעולות הבאות: דבר ראשון הארכנו אוטומטית את התאריכים לאנשים, שלא יצטרכו לחפש אותנו

יעקב אשר:  חלק מהתאריכים לפחות הרלוונטיים שהיה צריך לחדש

יעקב אשר:  דבר שני, יש מוקד קבוע לעולים אצלנו

יעקב אשר:  כל הפרסומים שהמשרד מוציא הם יוצאים גם בערבית וגם ברוסית

יעקב אשר:  כרגע אנחנו בסוף תהליך של מכרז שאמור, שוב, זה לשוטף מכאן ואילך, זה לא אמור, זה לא בגלל המצב הנוכחי, מכיוון שחלק גדול מהאוכלוסייה שנזקקת לשירותי סיוע בדיור הוא מקרב העולים

יעקב אשר:  ולכן, למעלה מ-50 אחוז, ולכן אנחנו בשגרה נותנים את המענה לעולים בעיקר בשפה הרוסית, כי זו האוכלוסייה הגדולה יותר, אבל גם בשפות אחרות

עודד פורר: בואו נשמע בינתיים את האורחים שלנו שהגיעו מרחוק

עודד פורר:  הפתרון הוא שאין עובדי מדינה בזום

עודד פורר:  אין סיבה

עודד פורר:  אין שום סיבה שמישהו שהמשרד שלו בירושלים לא יגיע לכנסת

עודד פורר:  אני לא מצליח להבין את זה

שלומית אבינח: זו בעיה של הזום

צגה מלקו: זה לא בעיה של הזום

עודד פורר: זה בעיה שהם לא רוצים לבוא לפה

צגה מלקו: הם לא רוצים להגיע

עודד פורר: הם לא רוצים לבוא לפה

צגה מלקו: אז יש משרדים בירושלים שלא מגיעים? זה נראה עניין שהם לא רוצים לבוא

עודד פורר: יכול להיות שיש להם מה להסתיר

עודד פורר:  בואו נשמע את האורחים שהגיעו מרחוק

עודד פורר:  בבקשה

ג'ולי קייט: ג'ולי קייט, יו"ר באר שבע ביתנו

ג'ולי קייט:  אנחנו, כי הדואר עוד לא נמצאים במועצת העיר כרגע, ואנחנו צועקים כבר הרבה מאוד זמן על זה שברמה העירונית השירותים של העירייה לא מונגשים למספר מאוד משמעותי של תושבי העיר שמשלמים ארנונה, שמשלמים מיסים, באותה צורה כמו כל שאר האנשים, והם לא זכאים לקבל נגישות לשירותי עירייה

ג'ולי קייט:  האתר ברובו, כבר התראיינתי על זה, לא מתורגם לרוסית, וגם אחרי הריאיון אמרו שמשרד הקליטה, אגף הקליטה מחפה על זה

ג'ולי קייט:  אז הטלפון הזה לא מספיק נגיש

ג'ולי קייט:  הם בעצם עושים מאמצים אבל זה לא מספיק

עודד פורר: את מדברת בשירותים העירוניים?     

ג'ולי קייט: אני מדברת על שירותים עירוניים, ואני חושבת שלפחות בחירום אני קיוויתי שזה ישתנה

ג'ולי קייט:  ואני חושבת שצריכה לצאת איזושהי הוראה אולי, אולי איזשהו תקציב, אולי איזושהי דרך, כדי לאלץ עיריות, רשויות מקומיות, כן להנגיש שירותים

ג'ולי קייט:  כרגע עיריית באר שבע, לצורך העניין, פתחה חמ"ל, שיש שם גם, אמור להיות שם סיוע נפשי, סיוע בתחום הרווחה וכך הלאה, לתושבים

ג'ולי קייט:  כדי להגיע לאותו החמ"ל צריך לעבוד דרך מוקד 106, שאין שם אף דובר רוסית ולא דובר אמהרית

ג'ולי קייט:  בן אדם שבאותה שבת שחורה, אנשים התקשרו כי לא הבינו למה המקלט שלהם לא פתוח

ג'ולי קייט:  אנשים מבוגרים

ג'ולי קייט:  ואנחנו מדברים על כ-10,000 תושבים דוברי רוסית שלא מדברים עברית

ג'ולי קייט:  גם קשישים, גם עולים חדשים

ג'ולי קייט:  הגיעו מעל 3,000 עולים חדשים לבאר שבע לאחרונה

ג'ולי קייט:  אין להם שום נגישות לשירותים

ג'ולי קייט:  הם התקשרו, היו דקות ארוכות על הקו, אף אחד לא ענה להם

ג'ולי קייט:  המקלט לא היה פתוח

ג'ולי קייט:       פנו אלינו, אנחנו פתחנו סוג של מוקד 106 חלופי, הטלפון האישי שלי ושל מנהלת המטה שלי, מפורסם ברבים

ג'ולי קייט:  אנחנו מקבלים עשרות פניות ביום כדי להנגיש להם בסופו של דבר שירותים

ג'ולי קייט:  כדי שהבן-אדם, דובר הרוסית שגר בבאר שבע, יגיע לחמ"ל שפתחה העירייה, הוא צריך שמישהו שמכיר אותו, שדובר את שתי השפות, ידבר בשמו

ג'ולי קייט:  ואנחנו מדברים על מאות תושבים כאלה שפונים לעזרה

ג'ולי קייט:  שאין להם אוכל, שהם בבעיה, שהם בחששות

ג'ולי קייט:  סיירת ביטחון שאמורה לתת כרגע איזשהו שירות של הגנה לאזרחים שחוששים, רואים משהו חשוד בחוץ, יש להם טלפון מקוצר

ג'ולי קייט:  אין אף אחד שדובר שום שפה חוץ מעברית באותו הטלפון

ג'ולי קייט:  זאת אומרת, בן אדם שמשלם גם היטל שמירה, גם ארנונה, בדיוק כמו דוברי העברית, אל זכרי לשום נגישות לשירותי עירייה

עודד פורר: יש לנו פה נציג ממשרד הפנים?     

שלומית אבינח: כן

עודד פורר: אוקיי, אני רואה שמשרדי הממשלה הצליחו סוף סוף להתחבר בזום

עודד פורר:  אנחנו נפתור את הבעיה הזאת החל מהדיון הבא: משרדי הממשלה לא יעלו בזום בדיונים, אלא הם יהיו פה, ואז זה יהיה הרבה יותר פשוט

עודד פורר:       אני אפתח שוב את הדיון לגבי מענה והסברה של משרדי הממשלה בשפות שונות לעולים

עודד פורר:  מדינת ישראל היא מדינה קולטת עלייה

עודד פורר:  אנחנו מדברים על למעלה ממיליון איש שהם דוברי שפות שונות כאן במדינת ישראל

עודד פורר:  רוסית, אמהרית, צרפתית, אנגלית

עודד פורר:  ועוד שורה ארוכה

עודד פורר:  ספרדית

עודד פורר:  יש כאן שורה ארוכה

עודד פורר:  כמובן במספרים שונים

עודד פורר:  צריך להבין שרק בשנה האחרונה מדינת ישראל קלטה למעלה מ-70,000 עולים שהם דוברי רוסית ועוד כ-15,000 דוברים שפות שונות

עודד פורר:       האוכלוסייה הזאת היא האוכלוסייה שהכי נזקקת לשירותי המידע ממשרדי הממשלה ומהרשויות המקומיות, דווקא בגלל שהיא לא מכירה לא את התרבות, אין לה את ההקשרים התרבותיים, אין לה את ההקשרים החברתיים כאן כדי לקבל את המידע הזה ממקורות אחרים

עודד פורר:  ולכן המענה הזה בשפות הוא הרבה יותר משמעותי

עודד פורר:  מבדיקה שאנחנו ערכנו נראה שיש כאן בעיה

עודד פורר:  אנחנו רואים יותר ויותר משרדי ממשלה שאין בהם מענה בשפות שונות

עודד פורר:  יותר ויותר משרדי ממשלה שאנחנו לא מצליחים לקבל מהם מידע

עודד פורר:  וגם, כפי שעלה כאן כבר מאחת הדוברות, בנושא הזה מהרשויות המקומיות

עודד פורר:  המטרה שלי היא להבין 1

עודד פורר:  מה אתם עושים, משרדי הממשלה? 2

עודד פורר:  מה היא המדיניות הממשלתית? ומה ההנחיה למשרדי הממשלה? האם נקבעו סדרי עדיפויות? מי נותן שירות? מי לא נותן שירות? למה לא נותנים שירות בשפות השונות?     ומכאן, מאוד-מאוד חשוב לי לשמוע את משרדי הממשלה

עודד פורר:  שמענו בינתיים את משרד הקליטה ומשרד השיכון

עודד פורר:  אני רוצה להתחיל עם משרד ראש הממשלה

עודד פורר:  פיני יצחקי נמצא איתנו? כן, בוא, אני רואה שאתה מנהל תחום הסברה אזרחית

עודד פורר:  מה הן ההנחיות שניתנו למשרדי הממשלה ברמת ההסברה בשפות?     

פיני יצחקי: שלום וברכה, בוקר טוב לכולם

פיני יצחקי:  תודה רבה על הדיון החשוב

פיני יצחקי:  באמת אנחנו, אני עובד מול כל דוברי משרדי הממשלה

פיני יצחקי:  ביקשנו מכל הדוברים להנגיש את כל המידע שמוציאים גם בשפות

פיני יצחקי:  אני יודע שההודעות, לפחות שיוצאות, הן מתורגמות

פיני יצחקי:  אני לא יכול לדעת מה קורה בכל מוקד ממשלתי – האם הם מעמידים גם מוקדן בשפה האמהרית או ברוסית, לצורך העניין

עודד פורר: למה אתה לא יכול לדעת?     

פיני יצחקי: זה כבר יכולות פנימיות של כל משרד

פיני יצחקי:  אני סומך על כל משרד

עודד פורר: אין לך אפשרות – לך, כנציג משרד ראש הממשלה – לפנות לכל משרד ולשאול אותו?     

פיני יצחקי: את האמת, אני עובד בשוטף עם כל משרדי הממשלה - - -     

עודד פורר: אז אני אומר, אתה יכול לשאול את המשרדים שאתה עובד איתם בשוטף – האם המוקד שלכם נותן מענה בשפות, ואם כן, באיזה שפות

פיני יצחקי: אני יודע שרובם לא נותנים

פיני יצחקי:  אני יודע שמשרד - - -     

עודד פורר: אז אתה כן יודע?     

פיני יצחקי: רגע, סליחה

עודד פורר: לא, לא

עודד פורר:  רגע, רגע, רגע, לא

עודד פורר:  אמרת שאתה לא יודע מה הם נותנים במוקדים

עודד פורר:  תשובה שאני לא אוהב אותה

עודד פורר:  או שאתה יודע או שאתה לא יודע

פיני יצחקי: לא, אני אומר שוב

פיני יצחקי:  אני לא יודע על כל משרד ומשרד מה הוא נותן אצלו בתוך הבית, כי אני נותן את חופש הפעולה, מה שנקרא, לכל דובר

פיני יצחקי:  אני יודע שכל דובר עובד בצורה הטובה ביותר

עודד פורר: אבל, גם כשאתה נותן - - -     

פיני יצחקי: גם לא כל דובר, אני מניח, יודע מה קורה אצלו, את המענה המקצועי בכל משרד ומשרד

עודד פורר: מה? סליחה? סליחה?     

פיני יצחקי: בנוסף, לכן, אולי דווקא בגלל, רגע, דווקא בגלל הפער הזה - - -     

עודד פורר: לא, לא, רגע

עודד פורר:  פיני, פיני, סליחה

עודד פורר:  זאת אומרת, מבחינתכם אתם חיים בשלום עם זה שהדובר לא יודע מה קורה אצלו במשרד?     

פיני יצחקי: לא, לא, לא

פיני יצחקי:  א' אני לא חי עם זה בשלום, בדיוק לכן אני רוצה להמשיך הלאה

עודד פורר: אוקיי

פיני יצחקי: לכן אני יודע, אני עובד ביחד עם דובר משרד הקליטה, עם דני, אני לא יודע אם הוא נמצא פה כרגע, לא הספקתי לראות אותו, שהוא אוסף את כל המידע הממשלתי מכל משרדי הממשלה ודאג לתרגם אותו לשש שפות

פיני יצחקי:  לשש השפות העיקריות שאיתן אנחנו עובדים, שזה רוסית, אמהרית, ספרדית, צרפתית, לא זוכר, אולי עוד איזו שפה

פיני יצחקי:  כדי להנגיש את המידע הזה לכל שאר, לכל הדוברים

פיני יצחקי:  אני אומר שוב, ברמת המענה המקצועי שכל משרד ומשרד נותן, אני לא יודע לתת תשובה

פיני יצחקי:  יש את המודעה הזאת שבטח כולכם מכירים אותה, מודעת, אני לא יודע אם אפשר לראות אותה פה כרגע, אבל מודעת מוקדי משרדי הממשלה

עודד פורר: כן, היא מיועדת רק לדוברי העברית בלבד

עודד פורר:  המודעה הזו

פיני יצחקי: כן, נכון

פיני יצחקי:  לא, היא תורגמה

פיני יצחקי:  אבל היא תורגמה בשפות

עודד פורר: אבל, מה זה עוזר לי אם המודעה הזו מתורגמת ואני מתקשר אבל אין

עודד פורר:  אתה מתרגם לי את המודעה כדי שאני אדע שאני יכול להתקשר למשרד לביטחון לאומי אבל כשאני מתקשר לא יענו לי בשפה

עודד פורר:  אז למה תרגמת את המודעה?     

פיני יצחקי: אני יודע שבכל משרד צריך לתת את התשובה בעניין שלו

פיני יצחקי:  אני לא יכול להיות אחראי על דבר כזה

פיני יצחקי:  אני לא יודע מה המענה

עודד פורר: אז מה תפקידו של משרד ראש הממשלה? מה תפקידו של משרד ראש הממשלה בממשלה? יש משרד ראש ממשלה – מה התפקיד שלו?     

פיני יצחקי: אני, תפקידי לתאם ולתכנן את פעולות ההסברה של כל משרדי הממשלה

עודד פורר: נו, אז אם אתה מתאם ומתכנן אתה אמור לדעת מה כל משרד נותן או לא נותן, כדי לראות שנעשה

פיני יצחקי: שוב, אני אומר שאני לא יודע האם משרד יכול להעמיד כרגע מוקדם בכל השפות

פיני יצחקי:  זה, יכול להיות

עודד פורר: אתה, אני עוד לא מדבר איתך על האם הוא יכול או לא יכול

עודד פורר:  האם הוא מעמיד או לא מעמיד? אתה אמור לדעת מה הסטטוס בממשלה

עודד פורר:  זאת אומרת, מה הסטטוס? איזה משרד נותן שירותים ואיזה משרד לא נותן שירותים?     

פנינה תמנו: אתה אחראי על ההסברה הישראלית?     

פיני יצחקי: כן

פנינה תמנו: האזרחית

עודד פורר: האזרחית

פנינה תמנו: אתה יודע שיש עכשיו בישראל קרוב למיליון עולים? דילגת עליהם? הם לא אזרחים?     

פיני יצחקי: רגע, רגע

פיני יצחקי:  סליחה, חברת הכנסת פנינה, שנייה

פיני יצחקי:  אני יכול לתאר פה פעילויות רבות שנעשו, כן

פנינה תמנו: לא, לא

פנינה תמנו:  לא פעילויות

פנינה תמנו:  אתה מתנער מאחריות

פנינה תמנו:  תקשיב, אמרת משפט שמאוד ככה מטריד אותי

פנינה תמנו:  לומר "אני לא אחראי על מה שמשרדים עושים" - שזו שגיאה

פיני יצחקי: לא

פנינה תמנו: אתה אחראי על ההסברה האזרחית

פנינה תמנו:  בתוך כך, אני אומרת לך, אתה בעצם דילגת על מיליון אזרחים שרובם עם דוברי שפות שונות, לא יותר מידי שפות

פנינה תמנו:  וכדאי מאוד שתתחיל להבין שאתה גם אחראי על זה

פנינה תמנו:  אלא אם כן אתה אומר "אינני מעוניין להיות אחראי על אזרחים דוברי שפות, עולים חדשים"

פיני יצחקי: זה לא נכון

פיני יצחקי:  סליחה רגע, זה לא נכון

פיני יצחקי:  נעשתה פעילות ענפה, ואני יכול לתאר לכם

פיני יצחקי:  יש לי פה גם למשל, שכל סרטון שאנחנו עושים וכל קמפיין שאנחנו עושים - - -     

עודד פורר: פיני, סליחה רגע

עודד פורר:  סליחה, פיני, סליחה

עודד פורר:  אני לא מחפש להתנצח

פיני יצחקי: לא, אני לא מתנער

עודד פורר: סליחה רגע, סליחה

עודד פורר:  זו פעם ראשונה שאתה מופיע אצלי בוועדה אז קודם כל ברוך הבא

עודד פורר:  שנית, אנחנו פה משתלים להיות קונקרטיים ויעילים

עודד פורר:  אני יודע מה אמורים לתת משרדי ממשלה ומה הם אמורים לתרגם ואת הפעילות הענפה

עודד פורר:  המטרה של הוועדה כרגע היא לא שכל משרד יעשה לי מצגת ויספר לי כמה הכל נפלא

עודד פורר:  המטרה שלנו היא בעצם לגעת בנקודות התורפה

עודד פורר:  עכשיו, עלתה נקודת תורפה שאומרת שהמוקדים במשרדי הממשלה לא נותנים מענה בשפות

עודד פורר:  אז אפשר להגיד "תשמע, יש לנו חמישים מוקדים ורק ארבעים נותנים מענה בשפות" או "רק שלושה נותנים מענה בשפות"

עודד פורר:  אני חייב לומר לך, אני ציפיתי ממשרד ראש הממשלה שתהיה לו מפה כזאת

עודד פורר:  שידע כמה מוקדים יש, כמה מענה בשפות, ובאיזה שפות, ואיפה יש לו בעיות, ואז להגיד איך מתגברים על הבעיות, ולמה קיבלו את ההחלטה שדווקא במשרד X לא יהיה מענה בשפות ובמשרד Y כן יהיה מענה בשפות

עודד פורר:  זאת הציפייה שלי

עודד פורר:  חייב לומר, כרגע, לא נראה לי שיש לי - - -     

פיני יצחקי: אוקיי, אני לוקח על עצמי בתוך 24 שעות לתת לכם דבר כזה

עודד פורר: מצוין

פיני יצחקי: ומתנצל שזה לא נעשה עד היום

עודד פורר: מצוין, אתה תצטרך

פיני יצחקי: רגע, יש לי היום, היום אני עורך דיון עם כל דוברי משרדי הממשלה, דיון שנקבע מראש ממילא

פיני יצחקי:  אני בכל דיון כזה מזכיר לכל הדוברים את החשיבות של הנגשה בכל השפות

עודד פורר: ברור, ברור, ברור

פיני יצחקי: וגם לא רק בשפות

פיני יצחקי:  יש לנו בעלי מוגבלויות, יש לנו קשישים

פיני יצחקי:  גם את הדברים האלה

פיני יצחקי:  אני מודה ומכה על חטא אולי, שבאמת את נושא המוקדים הללו, שבאמת הרבה משרדים פתחו עכשיו מוקדים לשעת חירום, לא ירדתי לרמת איזה משרד נותן באיזו שפה

עודד פורר: אוקיי

פיני יצחקי: ועל כך אני אמרתי מראש, אני לא יודע לתת את הנקודות כרגע

עודד פורר: תודה

פיני יצחקי: ואני מקווה שעוד היום אני, בדיון שאני אעשה עם כל דוברי משרד הממשלה, הדבר הזה יעלה, אני אבקש מענה מכולם

פיני יצחקי:  ומחר בבוקר אני נותן לכם דו"ח

עודד פורר: אוקיי, תודה

פיני יצחקי: רגע

עודד פורר: הדיון עוד לא נגמר, הוא רק התחיל

עודד פורר:  אני רוצה לתת לחבר הכנסת אלקין וחבר הכנסת בליאק, הם שניהם צריכים לצאת לדיון אחר

עודד פורר:  אחר כך אני אתן לך לשאול את פיני שאלה, חברת הכנסת מלקו

זאב אלקין: תודה

זאב אלקין:  תודה רבה, אדוני יושב הראש

זאב אלקין:  אני קודם כל רוצה לברך אותך על היוזמה של הדיון הזה

זאב אלקין:  אני חושב שבאמת כל אחד מאיתנו מקבל הרבה מאוד תלונות מאזרחי המדינה שפונים לכל מיני צמתים שכרגע הם צריכים ושהם לא רגילים לפנות אליהם, וכמעט בשום מקום אין מענה בשפות של העולים

זאב אלקין:  לכן, מי שלא דובר עברית על בוריה מתקשה לקבל מענה וסיוע

זאב אלקין:  ולכן אני חושב, ואני פונה אליך פיני, זה קודם כל מי שמכווין אל מדיניות ההסברה הלאומית, גם בהסברת פנים, זה אתם – מערך ההסברה הלאומי

זאב אלקין:  ולכן אני חשוב שזה, אני אלך קצת רחוק ברשותך, אדוני יושב הראש, תפקידכם לא רק לדעת תמונת מצב אלא להנחות את הדוברים במשרדי הממשלה השונים ורשויות המדינה, שכרגע ערוכים בהנפקת סיוע כזה או אחר

זאב אלקין:  כן, המדינה מפרסמת רשימה ארוכה מאוד של טלפונים לסיוע, שברוב מוחלט של המוקדים האלה יהיה מענה לפחות בשפות הכי נפוצות בקרב העולים

זאב אלקין:  כן?     לצורך העניין, אני מניח שזה בראש ובראשונה אנגלית, רוסית ואמהרית

זאב אלקין:  כן? אלה שלוש שפות שיכולות לתת איזשהו מענה לרוב המוחלט של העולים

זאב אלקין:  כי אחרת, יש פה קבוצות אוכלוסייה גדולות שהם פשוט צריכים כרגע תקשורת מול הממשלה ואין להם

זאב אלקין:  מול המדינה

זאב אלקין:  ואני חושב שזה ברמת הנחייה

זאב אלקין:  עכשיו, אחר כך מה עושים – אם צריך בשביל זה משרת סטודנט? האם צריך ככה? האם צריך לגייס עובד אחר במשרד שיעזור בעת הזאת גם בדוברות? משרדי הממשלה יודעים לעשות את זה

זאב אלקין:  אני הייתי שר בכמה משרדי ממשלה, אני יודע כשהיה צורך ידענו לתגבר במשרדים גם את הדוברות או מענה של המשרד גם בעובדים אחרים שלא עושים את זה בשגרה

זאב אלקין:  אם יש צורך

זאב אלקין:  זה כבר שאלה איך פותרים את זה

זאב אלקין:  יש כל מיני כלים לאיך לפתור את זה

זאב אלקין:  אבל קודם ההנחיה והמדיניות, היא צריכה לצאת מכם, היא לא תצא מאף אחד אחר

עודד פורר: תודה רבה

עודד פורר:  חבר הכנסת בליאק

ולדימיר בליאק: תודה רבה אדוני יושב הראש

ולדימיר בליאק:  אני קודם כל גם מודה לך על הדיון

ולדימיר בליאק:  אני גם בשבועות האחרונים קיבלתי הרבה מאוד תלונות ונחשפתי כמובן לכתבה בעיתון "וסטי", ולפני הדיון חשבתי מי אמור לתכלל את האירוע

ולדימיר בליאק:  וצדקתי – משרד ראש הממשלה

ולדימיר בליאק:  אבל אני מבין שמשרד ראש הממשלה איכשהו לא משתלט על זה, אז יש לי לפחות שני פתרונות

ולדימיר בליאק:  קודם כל, אם יש יותר מידי משרדי ממשלה אז אפשר להקטין את מספר משרדי הממשלה, ואנחנו מדברים על זה

זאב אלקין: זה פחות מוקדים לסיוע פשוט

ולדימיר בליאק: ולהקל

עודד פורר: לא, לא יצטרכו כל כך הרבה מוקדים

ולדימיר בליאק: להקטין את המפה

ולדימיר בליאק:  והפתרון השני, אני שמעתי שלא מכבר מונה אחראי על ההסברה האזרחית בשפה הרוסית

ולדימיר בליאק:  אז יכול להיות שלפחות בכל הקשור לשפה הרוסית הוא יכול להשתלט על האירוע הזה

זאב אלקין: לא, לא

זאב אלקין:  לא הבנת את מה ואת מי הוא צריך להסביר

ולדימיר בליאק: בוא נניח שאני חדש פה, כן? אז אני מעלה

עודד פורר: בוא נגיד ככה – בדיון המעקב שאנחנו נבצע אנחנו נבקש ממנו להופיע כדי להבין בדיוק

עודד פורר:  אני מבין שמשרד ראש הממשלה, סדר גודל של 100-200 אלף שקל ב-19 באוקטובר, אנחנו מדברים על שבועיים בתוך המלחמה, מינה יועץ תקשורת בשפה הרוסית

ולדימיר בליאק: נכון

עודד פורר: כנראה בשביל זה

עודד פורר:  אז אני רוצה להבין, לקוות - - -     

פיני יצחקי: אם יורשה לי חבר הכנסת פורר, אם אני אוכל להגיב שוב?     

עודד פורר: כן

פיני יצחקי: כמו שבאמת הוזכר כאן אז יש לנו מנהל זירה בשפה הרוסית

ולדימיר בליאק: מעולה

פיני יצחקי: אנחנו מגייסים ממש בשעות האלה באמהרית

פנינה תמנו: תמיד מגייסים

פנינה תמנו:  כשמדובר באמהרית, זה ממש בדרך

פנינה תמנו:  זה בדרך

פנינה תמנו:  כל השנים אנחנו שומעים את זה, שזה בדרך

פיני יצחקי: את רוצה שאני אקרא לו? הוא מחוץ לדלת, אני ראיתי אותו הרגע נכנס

ולדימיר בליאק: הוא ממש הגיע עכשיו

עודד פורר: א' אני אשמח אם הוא יצטרף לדיון

עודד פורר:  בבקשה

ולדימיר בליאק: ועוד נקודה אחת

פיני יצחקי: עוד שנייה הוא יהיה פה ואתם תראו גם כן

פיני יצחקי:  יש לנו גם מנהל זירה ערבית

פיני יצחקי:  כלומר, כבר בשלוש השפות העיקריות – ערבית, רוסית ואמהרית - יש לנו מנהלים שהם אצלנו

עודד פורר: יש לנו פחות עולים דוברי ערבית

פיני יצחקי: בשפה האמהרית, ישבתי גם עם זה שינהל את הזירה

פיני יצחקי:  הוא מסביר לי באמת איך הוא מתכוון לפעול

פיני יצחקי:  בפגישה עם קייסים, בפגישות במרכזי הקליטה

פיני יצחקי:  כלומר, גם בערוצים, לא בערוצים, מה שנקרא, המסורתיים, של תקשורת רק בפרסומת ברדיו או בטלוויזיה, אלא ממש לעשות פעילות ממוקדת

פיני יצחקי:  אני אקרא לו תכף, הוא יצטרף לכאן

עודד פורר: מאה אחוז, תודה

עודד פורר:  בבקשה

ולדימיר בליאק: משפט אחרון, אני רוצה להזכיר עוד זירה – אתר "כל זכות"

ולדימיר בליאק:  אתר "כל זכות" שבאמת מעניק מענה מאוד מקיף בכל מה שקשור למידע שהוא מאוד נחוץ לאזרחים היום

ולדימיר בליאק:  ואני רוצה להזכיר שבקדנציה הקודמת הקצינו מיליון שקל לתרגום האתר לשפה הרוסית

ולדימיר בליאק:  תורגמו למיטב זכרוני כ-400 דפים

פנינה תמנו: מי זה הקציתם? בוא

פנינה תמנו:  משרד העלייה והקליטה התחיל תהליך מאוד רציני

ולדימיר בליאק: לא משנה, אנחנו לא

פנינה תמנו: כשאני הייתי שרה

פנינה תמנו:  לא כדי לקחת זה

ולדימיר בליאק: אנחנו לא נתווכח עכשיו על הקרדיט

פנינה תמנו: היה שם בחור, דוד

פנינה תמנו:  לא, לא, לא

פנינה תמנו:  בליאק, הם עשו עבודה

ולדימיר בליאק: לא, אבל תני לי לסיים

ולדימיר בליאק:  נו, מה זה משנה?     

פנינה תמנו: בסוף משרד הקליטה גם צריך לתת להם קרדיט

ולדימיר בליאק: בסדר, את רוצה?     

פנינה תמנו: עשו פה תהליך

ולדימיר בליאק: את רוצה את הקרדיט? קחי

פנינה תמנו: לא, זה לא קשור לקרדיט

פנינה תמנו:  תגיד שמשרד העלייה והקליטה, אני תכף אדבר על - - -     

ולדימיר בליאק: משרד העלייה והקליטה והמשרד לשוויון חברתי וחבר הכנסת בליאק, בסדר?     

עודד פורר: תרשו לי לגשר על הפערים

עודד פורר:  בקדנציה הקודמת, משרד העלייה והקליטה ברשות חברת הכנסת פנינה תמנו-שטה פעל כדי שאתר "כל זכות" יתוקצב לטובת התרגום

ולדימיר בליאק: בהחלט

עודד פורר: יחד עם חבר הכנסת בליאק ויושב ראש וועדת כספים דאז, קושניר

עודד פורר:  הם דאגו שיהיה תקציב לטובת העניין

עודד פורר:  בסדר?     

ולדימיר בליאק: מקובל

עודד פורר: הלאה

ולדימיר בליאק: התקציב הזה אמור להיגמר בסוף השנה, וצריך להמשיך את זה

ולדימיר בליאק:  כי אני יודע שהיום עשרות אלפי אזרחים נכנסים לגרסה הרוסית של האתר, וצריך לתרגם אותו

ולדימיר בליאק:  להמשיך לתרגם אותו גם לרוסית, גם לאמהרית וגם לשפות נוספות

ולדימיר בליאק:  כי האתר הזה הוא מאוד-מאוד חיוני דווקא בעת המלחמה

עודד פורר: תודה

ולדימיר בליאק: תודה

עודד פורר: חברת הכנסת מלקו

צגה מלקו: קודם כל תודה אדוני יושב הראש שאתה מקיים את הישיבה

צגה מלקו:  אני אספר לכם לגבי הסברה לפחות בנושא של יוצאי אתיופיה דוברי אמהרית

צגה מלקו:  אני, עד שבאתי לכנסת, במשך 34 שנים עבדתי ברדיו רקע ובטלוויזיה

צגה מלקו:  ואת כל השפות אני מכירה

צגה מלקו:  כשהתחילה המלחמה אני פניתי למטה ההסברה לגבי הצורך הזה לקהילת יוצאי אתיופיה

צגה מלקו:  יוצאי אתיופיה, יש שני דברים

צגה מלקו:  א' עולים חדשים שצריכים שפה

צגה מלקו:  ב' יש אנשים שבהגדרה של משרד הקליטה הם לא עולים חדשים אבל הם לא שולטים בשפה העברית

צגה מלקו:  בנוסף, יש אוכלוסייה שלא יודעת לקרוא ולכתוב

צגה מלקו:  לכן, בשביל זה, כל השנים, אני אספר לכם, אני ממלחמת המפרץ ב-1991 ובמשך כל המלחמות אני זאת שהייתי מסבירה לקהילה ברדיו בשפה האמהרית

צגה מלקו:  גם כולל בטלוויזיה

צגה מלקו:       והיום מה שקרה, אנחנו בתקופה של מלחמה, ואני פניתי, פיני יכול לתת את התשובה, ועברו שבועיים מאז שאני פניתי

צגה מלקו:  עשיתי טלפונים, עשינו שיחת ועידה, ועדיין אין שום מענה

צגה מלקו:  חבר'ה, אין שום מענה

צגה מלקו:  אני מדברת על תקופה של מלחמה

צגה מלקו:  לא יכול להיות

צגה מלקו:  אנשים א מבינים מה הולך, מה הזכויות שלהם, מה הם צריכים לעשות

צגה מלקו:  אני מקבלת ביום עד 20 פניות בנושא של מקלטים

צגה מלקו:  רוב העולים גרים בדירות ישנות

צגה מלקו:  אין מקלט, ואם יש מקלט אחד הפך אותו למחסן או שיש רטיבות ואין חשמל

צגה מלקו:  אנשים לא יכולים להגיע, לאנשים מבוגרים זה רחוק

צגה מלקו:  אף אחד לא מסביר

צגה מלקו:  אני לא מבינה את זה

צגה מלקו:  איך זה יכול להיות

צגה מלקו:  במדינת ישראל, אנחנו במלחמה ארורה, קשה, נמצאים, ועולים חדשים לא יודעים את הזכויות שלהם, או מי שלא שולט בשפה העברית

צגה מלקו:  יכול להיות שיש בן אדם שהוא הרבה שנים בארץ, הוא לא עולה חדש, אבל הוא צריך לקבל מענה כי הוא לא יודע עברית על בוריה

צגה מלקו:       אני אומרת להם את זה, אני כל פעם דיברתי, ובסופו של דבר אתמול פניתי עוד פעם

צגה מלקו:  וידענו שיש את הישיבה הזאת, וכשאני פניתי התשובה שאני קיבלתי "עכשיו מחפשים להביא איזשהו יוצא אתיופיה שיתכלל את זה"

צגה מלקו:  חבר'ה, עד שתגייסו נגיע לסוף השנה, או שבעזרת השם המלחמה תסתיים

צגה מלקו:  אבל מה זאת אומרת? לא יכול להיות חבר'ה

צגה מלקו:  אני גייסתי בכל עיר ועיר מתנדב דובר אמהרית

צגה מלקו:  איך זה יכול להיות? לכן, אני רוצה להגיד לכם, נציגי משרדי הממשלה, או שאתם עובדים או שכמו שאנחנו רואים אתכם רק בזום, ובזה נסיים

צגה מלקו:  אני דורשת, לא מבקשת – דורשת – כל מי שמתקשר בשפה חייב לקבל מענה

צגה מלקו:  אסור לנו להשאיר את אוכלוסיית העולים

שלומית אבינח: הסרטונים לא רלוונטיים

צגה מלקו: זה פשוט לא, גם סרטונים, מה עושים עם הסרטונים שמעבירים?     

עודד פורר: לא רלוונטי

צגה מלקו: עושים דיבוב

צגה מלקו:  תקשיבו לי, עושים דיבוב

צגה מלקו:  לא רלוונטי, חבר'ה

צגה מלקו:  בתקופה של מלחמה אדם צריך להבין בשפה שהוא מבין אותה על בוריה

צגה מלקו:  אתה לא יכול לתת לו בעברית שאפילו ב-10 אחוזים הוא לא שולט בשפה

עודד פורר: תודה

צגה מלקו: אני באמת מצטערת להגיד את זה, זה פשוט מרתיח אותי, כואב לי

צגה מלקו:  הקהילה צריכה לקבל גם עולים מרוסיה, עולים מצרפת, לא משנה

צגה מלקו:  אנחנו, אסור לנו להשאיר עולים בלי שיבינו, בשפה שברורה להם, בשפה שהם שולטים בה, על מצב המלחמה

עודד פורר: תודה

צגה מלקו: זה מה שאני רוצה להגיד

עודד פורר: אני רוצה להגיד לכם מה סדר הדוברים שאני רוצה פה

עודד פורר:  אני רוצה את משרד העבודה, נמצא פה? דניאל בראשי? אני רוצה את משרד העבודה, ואחריו אני אבקש את משרד החינוך, ואחר כך אני רוצה שמשרד הפנים, נשמע עוד פעם

עודד פורר:  אני אתן פה עוד פעם לנציגי רשויות כדי שתשמעו קצת מרשויות מקומיות ואז גם את ההתייחסות שלכם

עודד פורר:  אחרי זה גם ביטוח לאומי

עודד פורר:  את רוצה לפני כן, חברת הכנסת תמנו-שטה? בבקשה

פנינה תמנו: תודה, אדוני יושב הראש

פנינה תמנו:  ברשותך, הרשה לי לפתוח בלשלוח תנחומים לכל משפחות הנרצחים, בין אם זה חיילים ובין אם זה אזרחים

פנינה תמנו:  אני מסתכלת על היוזמה של הוועדה ועל התמונות שיש על הקירות, של החטופים שלנו והנעדרים, שבכל יום מספר החטופים עולה ועדיין יש לנו מספר לא מבוטל של נעדרים ונעדרות שהמשפחות שלהם לא יודעות מה עלה בגורלם

פנינה תמנו:  ומפה לחבק אותם ולתת להם הרבה כוח ולומר להם שכל עם ישראל יחד איתם

פנינה תמנו:  כמו כן, אני רוצה להודות לך, מאז השבת הנוראה הכנסת הקימה – אופוזיציה-קואליציה – חמ"ל שנמצא כאן בחוץ ומתפקד 24/7

פנינה תמנו:  כמו כן, באופן חריג גם חמ"ל תרומות ברמת גן

פנינה תמנו:  ואתה, כמי שהובלת את כל נושא המוגנות בלי לפרט יותר מידי, ואמל"ח לכיתות כוננות ויישובים, במצב בו אנחנו מאותגרים, זה לא דבר שהוא מובן מאליו

פנינה תמנו:       ואני חושבת שעם ישראל צריך לדעת שבעת הזאת נבחרי הציבור, אנחנו, אין ימין ואין שמאל, אין אופוזיציה ואין קואליציה, ואנחנו עובדים בבית הזה במשותף, במאמץ גדול, כדי גם להעביר מסר לעם ישראל, שהוא לדעתי הפך להיות אולי המודל והאורים והתומים לאיך אנחנו נראים כשאנחנו ביחד

פנינה תמנו:  ומעבר לכך, כדי לחזק באמת את החברה הישראלית, מהאזרח הפשוט ועד לחייל הבודד שנמצא בחזית, וכמובן האימהות, הנשים, ומי שנמצא בעורף

פנינה תמנו:       לעניינו, בעניין ההנגשה, אני חייבת לומר שהרבה מאוד דברים, או נקרא לזה חולאים שלא טופלו, נושאים שלא טופלו בעת שגרה צפים ביתר שאת בשעת חירום

פנינה תמנו:  הנושא הזה שיושב על הפרק הוא נושא, קודם כל שאני מודה לך שהעלית אותו, אבל כולנו מכירים את הצורך בהנגשה

פנינה תמנו:  כולנו מבינים שהיו גם החלטות ממשלה שדיברו על כך שצריך להנגיש

פנינה תמנו:  אני קודם התפרצתי לדברים של בליאק לא כדי לומר שבמשמרת שלי כשרת העלייה והקליטה נעשו דברים, אלא כי היה חשוב לי לציין את עבודת משרד העלייה והקליטה בנושא הזה

פנינה תמנו:  בואו נודה על האמת, נציגי משרד ראש הממשלה, צריך לעשות שינוי בדיסקט גם במובן הזה של להבין שיש פה אוכלוסיית עולים וותיקה וחדשה שיכולה להבין את המידע הקונקרטי, החיוני, רק בשפת האם שלה, בשפות מגוונות שאנחנו מכירים אותן

פנינה תמנו:      ועל כן, משרד ראש הממשלה, אי אפשר לזרוק את כל העבודה על משרד העלייה והקליטה, או לכל הפחות תהיו בממשק איתם

פנינה תמנו:  אנשים פה ממונים לתפקידים מאוד בכירים בהסברה האזרחית

פנינה תמנו:  חלק מהאזרחים הם העולים החדשים

פנינה תמנו:  ואני חושבת שאמנם אלו הנסיבות אבל גם ביתר שאת ככל הנראה מי שיהיו, זה האנשים שאנחנו נצטרך לקלוט אותם בקרוב, זה יהודים מכל רחבי העולם

פנינה תמנו:  נקווה שזה יהיה בנסיבות טובות ולא חלילה המראות שראינו את אתמול ברוסיה, איך האנטישמיות פורצת בעקבות כל תנועות ה"פרו-פלסטין", שזה בעצם תנועות שקורות להשמדת ישראל

פנינה תמנו:  ועל כן, אנחנו, אני מאוד שמחה שהוא הולך להיות ממונה

פנינה תמנו:  אני חושבת שראיתי שם את איציק דסה, אני טועה? עורך דין איציק דסה, היקר

פנינה תמנו:  אם הוא נמצא אני רגועה

פנינה תמנו:  חשוב שיהיה ממונה

פנינה תמנו:  זה צריך לעבוד כל הזמן, כל העת

פנינה תמנו:      עכשיו, אני אומרת לך, ונגעה בזה חברת הכנסת צגה

פנינה תמנו:  אנחנו מבינים שהאוכלוסייה של העולים היא נפגעת כפל כפליים

פנינה תמנו:  הרבה פעמים אנחנו נלך לאזורים שאין בהם מיגון

פנינה תמנו:  בערים מטווחות אנחנו נראה שמדובר לא מעט באוכלוסיות של עולים

פנינה תמנו:  אז על אחת כמה וכמה אנחנו צריכים לעזור להם להבין את המתרחש, להגן על חייהם, ובטח-ובטח למצות את הזכויות שלהם

פנינה תמנו:  אין לנו זכות לוותר בשמם על הזכויות שלהם רק בגלל שאנחנו לא מנגישים להם את השפה

פנינה תמנו:  וזה החל מהזכויות שלהם בביטוח לאומי, קרנות, והמון-המון דברים שאנחנו רואים

פנינה תמנו:  הרשימה לא נגמרת במוקדים

פנינה תמנו:       אני יכולה להגיד לך, ובזה אני אסיים, אני אספר לכם סיפור מהקורונה

פנינה תמנו:  נראה לי שאני סיפרתי לך אותו

פנינה תמנו:  אני בדיוק הייתי שרה חדשה, אני נכנסת, קורונה, יש טיפולים, שלושה טיפולים שנתנו לכל אזרח

פנינה תמנו:  נמצא פה גם אבי מספין מ"טנא בריאות"

פנינה תמנו:  ואני אומרת לצוות שלי "תתיישבו על כל הקופות, וגם על ער"ן, ועוד-ועוד-ועוד, ותבדקו שיש גם טיפול נגד חרדות או כל דבר אחר גם בשפות השונות

פנינה תמנו:  והצוות שלי היה מאוד מגוון

פנינה תמנו:  ישבו שבוע שלם

פנינה תמנו:  תקשיב לי, בושה בחרפה

פנינה תמנו:  "לרוסית לחץ 9", ואתה יכול ללחוץ ככה יום שלם ואתה לא מגיע לשום מקום

פנינה תמנו:  חוץ מאיזו קופה אחת

פנינה תמנו:  לא היו, לא, לא

פנינה תמנו:  תקשיבי, הלוואי והיו אומרים שהיה עומס והמתנה והתייאשתם

פנינה תמנו:  אמרו שבתכל'ס אין אנשים בקצה

פנינה תמנו:  זה חמור

פנינה תמנו:  אמרתי "מה זאת אומרת אין אנשים בקצה? אז למה אתם בכלל שמים את האופציה הזאת שיש שפה?"

פנינה תמנו:  אמרו "מה נעשה, אנחנו לא מצליחים לגייס"

פנינה תמנו:  לא מצליחים לגייס זה התירוץ הכי עלוב שאני שמעתי

פנינה תמנו:  בסוף משרד העלייה והקליטה, הקמנו שם את השירות הזה, ואני חושבת שמשרד ראש הממשלה, אני קוראת לך פיני, תתחילו לתכלל את זה כמו שצריך

פנינה תמנו:  כמו שצריך מכאן והלאה

עודד פורר: תודה רבה

עודד פורר:  פיני, אני אתן לך להתייחס תכף, אני ראיתי שביקשת

עודד פורר:  אני רק רוצה לפני כן את משרד העבודה, דניאל בראשי, ראשית לברך

עודד פורר:  כי בפלייר שפורסם בשבוע הקודם הודיעו שהמענה הוא ב"פייסבוק", אז אני שמח שפתחתם מענה טלפוני

עודד פורר:  תסבירו לנו מה המצב שם מבחינת מענה בשפות

עודד פורר:  בבקשה, דניאל

דניאל בראשי: אז ברשותכם, אני נציגת אגף בכיר לאסדרת עיסוקים

דניאל בראשי:  ירמי גור, סמנכ"ל השירות של המשרד נמצא כאן, הוא מנהל את מוקד החירום של המשרד

דניאל בראשי:  אני אשמח שהוא ייקח את רשות הדיבור והוא יוכל להרחיב יותר

דניאל בראשי:  ואם תרצה, כמובן, אני אוכל להתייחס גם לאגף עצמו

עודד פורר: בבקשה, ירמי

ירמיהו גור: כן, שלום לוועדה ותודה על רשות הדיבור

ירמיהו גור:  מיד עם תחילת המלחמה הנחו המנכ"ל והשר להקים מוקד חירום לזכויות עובדים

ירמיהו גור:  המוקד מתבסס, כפי שגם הדגים חבר הכנסת אלקין על עובדי המשרד, עשינו הסטת משימות

ירמיהו גור:  אנחנו פועלים כרגע אפילו בלי נתב קולי או עם משהו מאוד בסיסי, כי כל ההיערכות היא ככה מאוד מהירה, אבל אנחנו בשלבי התקדמות

ירמיהו גור:  מהנושא של השפות היינו ערים ברגע הראשון, שאין נתב קולי

ירמיהו גור:  אנחנו גם נכניס את זה לשם אבל כרגע אנחנו ערוכים לטפל בעצם בפניות שמגיעות

ירמיהו גור:  אין פנייה שמגיעה ולא מטופל

ירמיהו גור:  נעזרים, או שנעזרים בנציגים במוקד שהם דוברי ערבית ורוסית

ירמיהו גור:  אנגלית עוד יודעים

ירמיהו גור:  או שלוקחים טלפון וחוזרים לפונה

ירמיהו גור:  זה בעצם המצב

ירמיהו גור:  אנחנו במקביל מרחיבים את הפעילות

ירמיהו גור:  זה בעצם, הפעילות מתרחבת כל יום כי אנחנו - - -     

עודד פורר: כמה פניות קיבלתם במוקד עד עכשיו?     

ירמיהו גור: כרגע יש בערך בין 600 ל-700 פניות ביום, כאשר אנחנו מגיעים לחצי מהן

עודד פורר: מה זאת אומרת? 600 פניות סך הכל, מה זאת אומרת שמגיעים לחצי מהן?     

ירמיהו גור: זאת אומרת שיש שיחות ננטשות, כי כמות הנציגים וכמות המענים שאנחנו נותנים מבחינת טלפונים לא מספיקה לענות

ירמיהו גור:  זאת הסיבה שאנחנו מרחיבים את פעילות המוקדים שלנו גם על ידי גיוס מתנדבים וגם על ידי גיוס עובדים נוספים שאנחנו מפנים אותם מהעבודה במחוזות נוספים

צגה מלקו: סליחה, יש לך פילוח כמה דוברי עברית פנו אליך? כמה ערבית? כמה שפות אחרות?     

שלומית אבינח: אין להם מענה בשפות אחרות

ירמיהו גור: אין לי פילוח במערכת

צגה מלקו: אם לך בשפות אחרות, דוגמא – עולה יוצא אתיופיה פונה אליך, מי ייתן לו תשובה?     

שלומית אבינח: אין

ירמיהו גור: אז אני יכול להגיד שאין לנו כרגע פילוח במערכת אבל אנחנו עשינו, ניהלנו אסיפות אחמ"שים ואנחנו מנהלים כל יום הערכות מצב

ירמיהו גור:  מהדיווחים שאני מקבל מגיעות מעט מאוד פניות בשפות זרות

ירמיהו גור:  אם ביום מתועדות - - -     

צגה מלקו: איך יגיעו? הם לא יודעים

צגה מלקו:  איך יגיעו?     

עודד פורר: רגע, רגע

עודד פורר:  סליחה, סליחה

עודד פורר:  ירמי, מאוד פשוט

עודד פורר:  תן לנו סקירה

עודד פורר:  אתה אומר שמגיעות אליכם 600 פניות ביום, 300 ננטשות, אז אתם לא יודעים בכלל באיזה שפות הן

עודד פורר:  זאת אומרת, 300 בכלל לא ענו להם

ירמיהו גור: אמת

עודד פורר: אוקיי, חמישים אחוז מהפניות לא נענות

עודד פורר:  בפניות שנענו, כמה מהן בשפות?     

ירמיהו גור: בפניות שלנו, מתוך כ-350 פניות ביום שמנותבות, מגיעות פחות מעשר פניות בשפות זרות

ירמיהו גור:  שוב, אין לי נתון ממוחשב

ירמיהו גור:  צריך להבין שאנחנו מקימים את המערכת

פנינה תמנו: איך אין לך? מה, אנחנו בשנת תרפפ"ו?     

עודד פורר: מה זאת אומרת? איך אתם מנהלים?     

ירמיהו גור: הקמנו בסיס, מערכת "סיילספורס", הקמנו מהיום להיום מערכת לפניות האלה ועלינו איתה לאוויר כמה שיותר מהר כדי לענות על הכל, ואנחנו משכללים אותה תוך כדי

עודד פורר: הבנתי

ירמיהו גור: ברור שהפרמטר של השפות - - -     

עודד פורר: חבר'ה, תודה

עודד פורר:  בסדר גמור, תשמע, אנחנו, לדיון המעקב שאנחנו נקיים ביום רביעי, אני מבקש שתגיעו עם נתונים יותר הגיוניים

עודד פורר:  עכשיו, כמה אנשים עובדים במוקד הזה?     

ירמיהו גור: הפול של האנשים במוקד, נכון להיום, כולל המודרכים החדשים במחוז חיפה, הוא פול של 70, שמתוכם אנחנו, במהלך השבוע נגיע למשמרת של עשרים

ירמיהו גור:  זה עדיין כנראה לא יספיק, ואנחנו ממשיכים להכשיר אנשים

ירמיהו גור:  ויש כרגע גם יוזמה לאיזשהו מיזם משותף של עורכי דין מתנדבים

ירמיהו גור:  אנחנו, מהרגע שהתחלנו לעלות לאוויר אנחנו במאמץ להשיג את הפניות

ירמיהו גור:  אנחנו נעלה גם "וואטסאפ", עובדים על "צ'אט-בוט"

ירמיהו גור:  אנחנו רודפים

ירמיהו גור:  רודפים אחרי העניין בכל המרץ

עודד פורר: השיחות הננטשות – אתם יודעים לחזור אליהן או שאתם לא יודעים בכלל מי הן השיחות הננטשות?     

ירמיהו גור: אנחנו יודעים, כן

ירמיהו גור:  אנחנו יודעים לחזור אליהן

ירמיהו גור:  אנחנו מושיבים כל יום אנשים שיוציאו את השיחות מהמענה הקולי ואנחנו חוזרים

ירמיהו גור:  אבל גם שם, לא נתקלנו כמעט בשפות

עודד פורר: אוקיי, תודה

עודד פורר:  משרד החינוך, טירה

עודד פורר:  אחרייך אני ארצה פה לשמוע קצת מהאנשים שנמצאים פה בחדר

עודד פורר:  בבקשה, טירה

טירה גלינויר: על המוקד אני פחות יודעת להגיד, אבל אני יכול להבטיח שמהיום הנורא, השבת של ה-7 בחודש, כבר באותו הערב אנחנו הוצאנו בחמש שפות להורים של התלמידים העולים, דרך המגשרים המופלאים שברשויות, דרך מנהלי בתי הספר והגננות, מידע על מה קורה ומה קורה מחר עם מסגרות החינוך

טירה גלינויר:  ואנחנו ממש מקפידים, ברמה של אדיקות, שכל הורה שלא יודע לקרוא עברית יקבל מידע, גם רגע מרגיע וגם מה קורה עם הילדים שלו מחר בבוקר ומוחרתיים בבוקר

טירה גלינויר:  ואני יכולה להגיד שאנחנו ממש עובדים בזה, כי אנחנו מאמינים שבית חזק - - -     

עודד פורר: טירה, דבר ראשון, אני יודע איזו עבודה חשובה את עושה בהיבט של אגף קליטת עולים ובקשר של איפה שיש מגשרים

טירה גלינויר: אבל לא רק

טירה גלינויר:  לא רק

עודד פורר: לפחות מהבדיקה שלנו - - -     

טירה גלינויר: אנחנו בקשר גם עם הרשויות, גם עם משרד העלייה והקליטה

טירה גלינויר:  רק עוד דבר

עודד פורר: כן, בבקשה

טירה גלינויר: אנחנו עושים בשש שפות גם להורים ערביים בזום, אנחנו נותנים להם כלים להתמודדות עם המצב

טירה גלינויר:  צריך להבין שלרוב העולים המציאות הזאת היא אחרת, היא חדשה

טירה גלינויר:  בטח למי שהגיע רק עכשיו

טירה גלינויר:  ואנחנו גם נותנים מענים בצורת סדנאות, גם בשפות להורים ולילדים עם צרכים מיוחדים

טירה גלינויר:  אנחנו מנסים בכל דרך

עודד פורר: תודה

טירה גלינויר: וכל הצעה וכל צורך, אנחנו נשמח ואנחנו פה

טירה גלינויר:  רק בשביל לעשות את הימים האלה קצת יותר רכים

עודד פורר: מאה אחוז

עודד פורר:  טירה, תודה

עודד פורר:  הבעיה היא שבמשרד החינוך, מהבדיקה שאנחנו עשינו בוועדה המוקד שלכם עונה רק בעברית או בערבית

עודד פורר:  זה לא מקובל

עודד פורר:  אני מבקש, שלומית, לישיבת מעקב, סמנכ"ל השירות של משרד החינוך, או מי שאחראי בעצם על מוקד המענה הטלפוני, אני מבקש שהוא יגיע

עודד פורר:  זה יהיה טוב אם הוא יספר לנו בדיון שכבר המענה ניתן בשפות נוספות לטובת עולים חדשים

עודד פורר:  לא יכול להיות שמענה משרד החינוך - - -     

טירה גלינויר: עודד, רק דבר אחד להוסיף ברשותך

עודד פורר: בקצרה

טירה גלינויר: בפורטל הורים אנחנו הוספנו דגלים לפי שפות, וגם שם החומר בעבור ההורים

עודד פורר: תודה

רותם כהן: אני יכול להגיד על הנושא הזה שכבר באותו יום שבת אנחנו יצרנו קשר עם נציגי משרד החינוך ועם סמנכ"לית השירות שם, שבכל הקשור לשיחות של תמיכה נפשית, לא יהיה מצב שדברים נופלים בין הכיסאות

רותם כהן:  זאת אומרת, אם יש מצב שהמוקד לא יכול לתת מענה בגלל נושא של צבא זה עובר למוקד לתמיכה נפשית שאנחנו הקמנו, כדי שלא יפלו בין הכיסאות

רותם כהן:  וגם הרבה מאוד הודעות בהקשר הזה של הורים, אנחנו לקחנו את זה על עצמנו לתרגם ולהנגיש את זה לעולים, כדי, שוב, שלא יפלו בין הכיסאות

רותם כהן:  אז יש שיתוף פעולה בין המשרדים

עודד פורר: תודה

עודד פורר:  נמצאים פה, אני אתן ליבגני ברחמן מעיריית ראשון לציון, ואחר כך לאלכס מילר מההסתדרות, ואז לדב ליפמן, ואז אני רוצה לחזור למשרד הפנים כדי לשמוע את התגובה שלו לגבי הרשויות המקומיות

עודד פורר:  בבקשה, יגבני

יבגני ברחמן: תודה רבה, אדוני יושב הראש, עודד, שהקמת ועדה כזו

יבגני ברחמן:  כששמעתי את זה, אז זה הנושא, אני מדריך קליטה ועלייה בעיריית ראשון לציון, וזה הנושא הכי חשוב וקשה היום אצלנו בעיר מהרגע שהתחילה המלחמה

יבגני ברחמן:  אני הרגשתי שאין לנו שום מענה, לא ברוסית, לא באמהרית, לא באנגלית

יבגני ברחמן:  אז אנחנו הקמנו חמ"ל בקליטה, גם ממתנדבים

יבגני ברחמן:  אני לא מבין למה עד עכשיו אף אחד לא עשה את זה בצורה ממשלתית

יבגני ברחמן:  לא מרגישים

יבגני ברחמן:  בעירייה לא מרגישים - - -     

עודד פורר: קיבלתם איזושהי הנחיה ממשרד הפנים?     

יבגני ברחמן: שום דבר, מאף אחד לא קיבלנו שום דבר

יבגני ברחמן:  זה ביוזמה אישית

עודד פורר: קמה הקהילה ברשויות המקומיות?     

יבגני ברחמן: לצערי, לצערי

יבגני ברחמן:  עם הניסיון שלנו מהקורונה, עם המלחמה שהייתה לנו בעבר, עם כל המבצעים, יש לנו כבר ניסיון

יבגני ברחמן:  הקמנו את זה ביום אחד

יבגני ברחמן:  גם ברוסית, גם באמהרית

יבגני ברחמן:  אנחנו עונים במוקד יוצאי אתיופיה

יבגני ברחמן:  גם יש לנו מתנדבים באנגלית, גם בצרפתית

יבגני ברחמן:  המטרה היא, אנשים בפאניקה

יבגני ברחמן:  אנשים בפאניקה

יבגני ברחמן:  כולם חשבו ששכחו אותם

יבגני ברחמן:  אפילו כשהגעתי למקום שהיה בו פיגוע, על בניין, אני עזרתי אישית לחבר'ה בשפה הרוסית להגיש בקשה למס רכוש

יבגני ברחמן:  כי אנשים לא מבינים אפילו איך עושים את זה

יבגני ברחמן:  מישהו הסביר להם שאחד מהבניין יעשה את הפנייה וכולם יקבלו את המענה

יבגני ברחמן:  אנשים שמחכים יומיים-שלושה

יבגני ברחמן:  אני באתי, אנשים בצעקות

יבגני ברחמן:  בצעקות, באו בטענות

יבגני ברחמן:  פשוט, מה שאנחנו מבקשים בעיר, בצורה עירונית שאנחנו עשינו, תעשו משהו ארצי

יבגני ברחמן:  שיהיה איזשהו טלפון שאפשר לפנות אליו

יבגני ברחמן:  לדוגמא, פונים אלינו, אם זה משטרה אז אני צריך לפנות למשטרה ולעשות להם פנייה

יבגני ברחמן:  אם זה מוקד עירוני, זה מישהו, מתנדבים שלנו עושים

יבגני ברחמן:  כל אחד, עושים את זה ממש בהתנדבות

עודד פורר: אוקיי, תודה

עודד פורר:  אלכס מילר ואחריו דב ליפמן

אלכס מילר: תודה אדוני יושב הראש

אלכס מילר:  אלכס מילר, יו"ר אגף העובד העולה בהסתדרות הכללית החדשה

אלכס מילר:  עכשיו, אנחנו מבחינתנו הרחבנו את הפעילות של המוקד של ההסתדרות שמספרו *2383 - אנחנו נותנים מענה לא רק לחברי הסתדרות אלא לכל מי שמעוניין לפנות ולקבל תשובות

אלכס מילר:  גם בשפות אנחנו עושים את זה

אלכס מילר:  יש לנו מוקדנים שהם קבועים, מבחינת הפעילות, גם בשפה הרוסית

אלכס מילר:  יש לנו שם גם באנגלית ויש לנו גם ערבית

אלכס מילר:  כל פניה שהיא בשפה אחרת, אנחנו נעבד אותה ואנחנו נחזור במידת הצורך

עודד פורר: אלכס, למה אתם לא משתפים פעולה עם משרד העבודה? הרי, בסוף, הפניות שמגיעות למשרד העבודה זה של עובדים, אני מניח

עודד פורר:  זה נוגע לזכויות עובדים או לזכויות מעסיקים

אלכס מילר: אנחנו הגוף המייצג

אלכס מילר:  אנחנו נותנים מענה לסוגיות שקשורות לתעסוקה

אלכס מילר:  כמובן שבמידה ויש שאלות, את רוב השאלות אנחנו גם מקבלים כחלק מהמתווה שצריך להיות מאושר על ידי הכנסת, בכל מה שקשור לפיצויים וכולי

אלכס מילר:  אנחנו לא, אני בדקתי עם הסתדרות העובדים של עובדי המדינה בקשר לפניות מהמשרדים השונים בעניין של הפעלה של העובדים למוקדים כאלה ואחרים

אלכס מילר:  אז לא קיבלנו איזשהו משהו מיוחד

אלכס מילר:  אז יכול להיות שהמשרדים יכולים להסתדר ללא התערבות של ההסתדרות, כי כל תזוזה של עובד כזה או אחר צריכה לעבור דרכינו

אלכס מילר:  אבל באופן כללי, אני יכול להגיד שאת המענה שצריכים לקבל עובדים במדינת ישראל לתנאים שלהם, לסוגיות כאלה ואחרות, אנחנו יודעים לתת

אלכס מילר:      שיתופי פעולה, כמובן שקיימים

אלכס מילר:  אני יכול להגיד גם שאנחנו עושים שיתופי פעולה בהרבה דברים נוספים של המדינה, מול משרדי הממשלה עם הפרויקטים וכולי

אלכס מילר:  אבל בכל פניה שבעצם תגיע אלינו, אנחנו נשמח לשמוע ואם יש צורך

אלכס מילר:  אבל בסוף, אנחנו נותנים את המענה לעובדים לפי התנאים שלהם

אלכס מילר:  הסכמים קיבוציים, פעילויות במפעלים

אלכס מילר:  יש כאלה שלא מאוגדים וצריכים לקבל תשובות של מה מגיע ומה לא

אלכס מילר:  אני מקווה מאוד שהמתווה יאושר ואז העובדים גם יוכלו לקבל תשובות מלאות על מה מגיע להם, איזה פיצויים, ימי חופש, חל"ת וכל זה

אלכס מילר:  זה בעצם אחרי שאנחנו ישבנו

אלכס מילר:  אנחנו גם היינו באיזושהי אי ודאות במשך שלושה שבועות

אלכס מילר:  זה מצב לא פשוט

אלכס מילר:  צריך לתת תשובות

עודד פורר: ברור

אלכס מילר: אנשים לא מקבלים אותן בזמן

אלכס מילר:  ואני מקווה מאוד שעכשיו הדברים ישתפרו קצת

עודד פורר: תודה

עודד פורר:  דב ליפמן ואחריו מיכאלה לוין, לובי המיליון

דב ליפמן: תודה רבה כבוד יושב הראש

דב ליפמן:  אין ספק שהפניות שאנחנו מקבלים זה בתחום התעסוקה

דב ליפמן:  אני רוצה להמליץ, כמו במשרד החינוך, טירה בקשר עם כל הארגונים ודרכינו יכולים להפיץ מידע לעולים ולענות על השאלות

דב ליפמן:  משרד העבודה, אם אין להם מספיק כוח אדם ואין להם יכולת להוציא את המידע, הם יושבים איתנו, עם כל הארגונים בכל השפות ובכל העולים, ואנחנו יכולים להפיץ מידע לכל העולים בתעסוקה

דב ליפמן:  זה הנושא שהם הכי בהלם ממנו, הם לא יודעים מה קורה עם העבודה שלהם

דב ליפמן:  ואם הם משתפים פעולה איתנו, כולנו יכולים לעבוד איתם ולהפיץ את המידע לעולים

דב ליפמן:  אני רוצה להמליץ על הרעיון הזה

עודד פורר: תודה רבה

עודד פורר:  מיכאלה לוין

עודד פורר:  אחרי זה אני אתן לצגה מלקו לשאול שאלה

עודד פורר:  בבקשה

מיכאלה לוין שמיר: תודה רבה לכבוד יושב הראש על כינוס הוועדה הזאת, וגם תודה רבה על היוזמה לפרסם את תמונות החטופים, וגם תודה לך אישית על כך שאתה מבקר באוהל של המשפחות ותומך במשפחות

מיכאלה לוין שמיר:  זה מאוד חשוב, ואני גם נמצאת שם הרבה

מיכאלה לוין שמיר:  אני רוצה להגיד מבלי לחזור על הדברים שנאמרו, אני כאמור נציגת לובי המיליון, שזאת עמותה שמקדמת צרכים ואינטרסים של ישראלים דוברי רוסית, ואני גם נציגת "ישראל ביתנו" ברשימת "יש עתיד" למועצה המקומית בתל אביב ברשות אורנה ברביבאי

מיכאלה לוין שמיר:  עכשיו, זה נכון שהגיעו מעל למשהו כמו 75,000 עולים רק בתקופה האחרונה

מיכאלה לוין שמיר:  מתוכם מחציתם הגיעו לאזור המרכז וכ-15,000 הגיעו לעיר תל אביב

מיכאלה לוין שמיר:  שזה המון

מיכאלה לוין שמיר:  ואנחנו כבר יודעים, והעלנו כמה פעמים את הנושא הזה, שהיכולת שלהם להישאר בארץ תלויה במידה רבה בקליטה שלהם

מיכאלה לוין שמיר:  והיו המון בעיות שהעלינו גם לפני בוועדה הקודמת שקיימת והרבה ועדות שהתקיימו בנושא בכל הנושא של הנגשת מידע ויצירת קהילה ובעיות שהיו שלא נפתרו בכל נושא האולפנים

מיכאלה לוין שמיר:      והבעיות האלה עדיין קיימות ועכשיו אנחנו בעצם נכנסו למצב של מלחמה כאשר הבעיות האלה מאוד-מאוד התגברו ויש בעיות נוספות

מיכאלה לוין שמיר:  היות שצריך להבין שהאנשים האלה, אוקיי? הם הגיעו מאזורי מלחמה

מיכאלה לוין שמיר:  גם אם הם הגיעו מרוסיה וגם אם הם הגיעו מאוקראינה, הם הגיעו מאזורי מלחמה ויש להם למעשה טראומה כפולה

מיכאלה לוין שמיר:  והם נמצאים במצב שאין להם שום, בעצם, קהילה שתומכת כי הם לא הספיקו לייצר קהילה

מיכאלה לוין שמיר:  הם לא מבינים את השפה והם לא מבינים מה קורה

מיכאלה לוין שמיר:  עכשיו אני מדברת על דברים שעלו מהשטח, היות ואני בעצמי מנהלת המון-המון חמ"לים בהתנדבות עם עוד אנשים שהתנדבו, וזורמים מתנדבים, וקבוצות "וואטסאפ" שאנחנו מקימים

עודד פורר: לנקודה

מיכאלה לוין שמיר: לנקודה

מיכאלה לוין שמיר:  ככה, יש המון מפונים שעברו לאזור תל אביב ואין להם כאן קהילה, הם לא מכירים אף אחד, אין להם עם מי לדבר

מיכאלה לוין שמיר:  הם צריכים דברים בסיסיים כמו להבין איפה המכולת והממ"ד בעיר

עודד פורר: לעיריית תל אביב יש מענה?     

מיכאלה לוין שמיר: זאת הנקודה, ולעיריית תל אביב אין שום תשתית לדוברי רוסית

מיכאלה לוין שמיר:  באמת הכל-הכל-הכל מבוסס על התנדבות

עודד פורר: תודה

מיכאלה לוין שמיר: הם לא יודעים לאן לרשום את הילדים

מיכאלה לוין שמיר:  עכשיו המבוגרים שהגיעו, הגיעו ללא מטפלים שלהם והם אפילו לא מסוגלים לצאת מהבית

עודד פורר: הנקודה ברורה

עודד פורר:  תודה רבה

מיכאלה לוין שמיר: ודבר אחרון רק שאני רוצה להגיד בעניין המענה הנפשי, אוקיי? אני רק רוצה להגיד סיפור ממש קצר

עודד פורר: לא

עודד פורר:  לא סיפור – נקודה

שלומית אבינח: לא, אין לנו זמן עכשיו

עודד פורר: אני צריך לסיים את הישיבה בזמן פשוט

מיכאלה לוין שמיר: הם נמצאים במצב נפשי מאוד-מאוד קשה

מיכאלה לוין שמיר:  אין להם מענה למצב נפשי

מיכאלה לוין שמיר:  הכל זה מה שגייסתי בהתנדבות

מיכאלה לוין שמיר:  אין מענה באמת ממשלתי שניתן להם

מיכאלה לוין שמיר:  והם לא יודעים גם לאן לפנות

מיכאלה לוין שמיר:  זאת אומרת, כל הודעות ה"וואטסאפ" שעוברות, אני בעצמי מתרגמת אותן בעזרת בינה מלאכותית ושולחת את זה בקבוצות של דוברי רוסית, כי אחרת המידע לא מגיע אליהם

עודד פורר: תודה

מיכאלה לוין שמיר: תודה רבה

עודד פורר: חברת הכנסת מלקו, ואחרי זה יפה שי ממשרד הפנים

צגה מלקו: אני, השאלה שלי היא באמת על העניין הזה, מאז שהתחילה המלחמה אני נכנסתי לעומק, א' בגלל שאני באה לא רק מאוכלוסייה של יוצאי אתיופיה אלא אני מכירה את התקשורת ואיך שהיא עבדה, במיוחד רדיו רקע שמשדר בכמה שפות

צגה מלקו:  אני מכירה את זה

צגה מלקו:  ובכל המלחמות, מה שסיפרתי לכם, סיקרתי בעצמי

צגה מלקו:  השאלה שלי האם יש לנו פה קודם כל נציג של משרד הבריאות פה

עודד פורר: יש

עודד פורר:  אני לא אתן לכולם

עודד פורר:  תכף אני אתן ל"טנא"

צגה מלקו: אוקיי

צגה מלקו:  והשאלה שלי לגבי משרד הקליטה – יש אנשים שיודעים לקרוא ולכתוב ויש אוכלוסייה שלא יודעת לקרוא ולכתוב

צגה מלקו:  אין מה לעשות

צגה מלקו:  אז הצרכים שונים

צגה מלקו:  הצרכים שונים

צגה מלקו:  אז אתה יכול לתרגם למי שיודע אמהרית, אתה מתרגם לו כתובית, ואז למי שלא יודע לקרוא ולכתוב צריך להביא בעל-פה

צגה מלקו:  לדברים האלה, אני מהניסיון שלי אפילו נתתי דוגמא שאפשר להיעזר בה

צגה מלקו:  יש שני כלי תקשורת

צגה מלקו:  אחד זה רדיו רקע והשני זה טלוויזיה, שמשדרים בשפה האמהרית

צגה מלקו:  בעבר השתמשנו בזה

צגה מלקו:  ולא קיבלתי שום מענה איך להושיט את זה

צגה מלקו:  אני יכולה להגיד באמת מה שאני מרגישה, שזה חסרת אונים

צגה מלקו:  כי אני, אם לא היו אנשים וארגונים וולונטריים, מה היה קורה?     

עודד פורר: ברור

צגה מלקו: כן, אחרי לוויות, אחרי ניחומי אבלים

צגה מלקו:  ואנחנו היום התפנינו, אני מסתובבת בבתי מלון לראות את המפונים

צגה מלקו:  אפילו אתמול הייתי בלילה, הסתובבתי ואנשים שואלים אותי "מה עם תנאי הזכאות שלהם לגבי חל"ת? לגבי ימי חופשה?"

צגה מלקו:  אין שום מידה

עודד פורר: זאת המטרה

צגה מלקו: לכן, גם המצב קשה, גם מלחיץ, גם דואגים

צגה מלקו:  בסופו של דבר, בן אדם גם דואג לעצמו ולפרנסה שלו

עודד פורר: תודה

צגה מלקו: את זה הייתי רוצה לשמוע ממשרד הבריאות

צגה מלקו:  למה שאלתי את משרד הבריאות? בנושא של מה שקורה, אנשים בלחץ נפשי וכל זה, גם לזה אין מענה

עודד פורר: תכף נשמע אותם גם

עודד פורר:  תודה רבה

עודד פורר:  יפה שי, משרד הפנים

עודד פורר:  האם נתתם איזושהי הנחיה מסודרת לרשויות המקומיות להפעיל חמ"לים בשפות השונות? עבר איזשהו מסמך כזה?     

יזהר שי: שלום לכם

יזהר שי:  קודם כל אני רוצה להדגיש שמוקדי המידע שמפורסמים בפרסום של פיני הם מוקדי מידע על הרשויות המקומיות בלבד

יזהר שי:  משרד הפנים נמצא באינטראקציה אך ורק מול הרשויות המקומיות כאשר בסופו של דבר, מי שמקבל את השירות זה התושב בקצה

עודד פורר: סליחה, סליחה

עודד פורר:  רגע, רגע, רגע

עודד פורר:  משרד הפנים נותן שירות רק לרשויות המקומיות

יזהר שי: משרד הפנים עובד באינטראקציה ישירה מול הרשויות המקומיות

עודד פורר: לא, זאת אומרת שמוקד פניות הציבור שפרסמתם הוא מיועד אך ורק לראשי רשויות?     

יזהר שי: לא, מוקד פניות הציבור זה מוקד פניות ציבור שוטף שעובד מול האזרחים

עודד פורר: כי שם אין מענה

עודד פורר:  כשאנחנו בדקנו לא היה מענה בכלל

עודד פורר:  זאת אומרת לא היה מענה אנושי ולא תקליט

עודד פורר:  היה מענה אוטומטי

יזהר שי: יש מענה בשפה העברית, כאשר הפניות שהגיעו למענה הזה הן התייחסו אך ורק לאוכלוסייה - - - ומזון

יזהר שי:  לא מעבר לזה

שלומית אבינח: בהתחלה הם פרסמו, משרד הפנים - - -     

יזהר שי: בדקתי בשבועיים, בשלושת השבועות האחרונים מאז התחילה המלחמה – המענה לפניות שהגיעו התייחסו לרשות האוכלוסין

יזהר שי:  ונכון, יש מלא בעברית אבל לא בשפות השונות

יזהר שי:  אבל אני רוצה להדגיש שוב שמשרד הפנים עובד אך ורק מול הרשויות המקומיות

יזהר שי:  ומי שמקבל את השירות זה בסופו של דבר התושב בקצה, אבל מוקדי המידע שלנו לא מתייחסים לאזרחים עצמם

שלומית אבינח: לא הבנתי את התשובה

עודד פורר: לא, אני, תראי, האזרח לא מכיר את כל הרשויות ואת כל הזה

עודד פורר:  הוא יודע שיש משרד פנים

יזהר שי: הרשויות המקומיות זה הרשות שהתושב גר שם

עודד פורר: תודה על ההבהרה

עודד פורר:  עד עכשיו לא ידעתי את זה, הארת את פניי

עודד פורר:  אני מקווה שלא תתנו תשובות כאלה גם במוקדים שלכם

עודד פורר:  אני חוזר ואומר – אזרח ישראלי לא מכיר את רשות האוכלוסין, לא מכיר את כל הרשויות שיש לכם בתוך הזה

עודד פורר:  ההוא יש לו רשות כזאת, יש את הרשות הווטרינרית

עודד פורר:  הוא יודע שיש את משרד הפנים – תעודות זהות, דרכון, עניינים כאלה – מתקשר למשרד הפנים

עודד פורר:  פרסמתם מוקדי חירום

עודד פורר:  עכשיו, בהתחלה פרסמתם טלפון לא נכון – בסדר, תיקנו אותו – פרסמתם

עודד פורר:  מתקשר לשם אזרח שיש לו בעיה עם תעודת זהות, אז מה? אז אומרים לו "תתקשר למקום אחר"? הרי, אתם אותו משרד

עודד פורר:  למה לא לייצר את זה כמוקד אחוד? הרי, ברור שהפנייה שלו היא בענייני משרד הפנים

יזהר שי: אוקיי, אז נכון ששר הפנים אחראי על רשות האוכלוסין ואחראי על משרד הפנים, אבל רשות האוכלוסין זה רשות בפני עצמה

יזהר שי:  יש להם דוברת משלה

יזהר שי:  היא פרסמה המון מספרי טלפון

יזהר שי:  וגם במוקד עצמו, גם בפרסום עצמו יש מספרי טלפון של האזרחים עצמם

יזהר שי:  של רשות האוכלוסין לאזרחים עצמם

יזהר שי:  זה לא אותו משרד

יזהר שי:  אנחנו אמנם תחת שר הפנים, אבל כל משרד בפני עצמו

עודד פורר: רשות האוכלוסין פרסמה מוקד ייעודי לתושבי עוטף עזה ולא למי שמעבר לכך

עודד פורר:  צריך להבין שהפניות שנוגעות פה הן פניות רבות

עודד פורר:  אני חייב להגיד משהו למשרדי הממשלה גם ממה שאת עונה פה, מהתשובה שאת עונה פה

עודד פורר:  התפקיד שלכם הוא לתת שירות, וכך צריכה להיות התפיסה

עודד פורר:  אני אגיד את זה גם לשר הפנים

עודד פורר:  בסוף, הרי האזרחים מכירים ממשלה

עודד פורר:  אני חוזר ואומר, אני אחזור להמלצה הקודמת שלנו – לצמצם את משרדי הממשלה כדי לתת מענה שהוא מענה ברור

עודד פורר:  אי אפשר ללכת לאיבוד בין סבך הבירוקרטיה, אפילו של מוקדי החירום, זה בעיה

עודד פורר:  אבל הקמתם כל כך הרבה מוקדי חירום אז לפחות שיהיה שם מענה בשפות

עודד פורר:  עכשיו, לגבי הרשויות המקומיות, מן הראוי שמשרד הפנים ינחה את הרשויות המקומיות להקים מוקדים בשפות ברשות המקומית

עודד פורר:  הרי, אתם הגורם המבקר על הרשויות המקומיות

עודד פורר:  צריכה להיות פה איזושהי אמירה של משרד הפנים

יזהר שי: אוקיי, אני מקבלת את זה

יזהר שי:  אנחנו נבדוק את זה שאכן הוקמו מוקדי חירום בשפות השונות ברשויות המקומיות

עודד פורר: לא, הם יכולים, דווקא הרשויות המקומיות יכולות לעשות את זה מהר מאוד

עודד פורר:  גם עם המתנדבים המקומיים שלהן, ובוודאי גם כל רשות יודעת איזו אוכלוסייה יש לה

עודד פורר:  "טנא בריאות", רצה אבי

עודד פורר:  אבי, בבקשה

אבי מספין: תודה רבה, אדוני יושב הראש

אבי מספין:  הנושא הזה הוא מאוד-מאוד משמעותי ומאוד-מאוד חשוב

אבי מספין:  דיברת על למעלה ממיליון אנשים שהם אזרחים

אבי מספין:  אזרחים שהמדינה צריכה לתת להם שירות, לתת להם מענה

אבי מספין:  וכמו כל אחד אחר

אבי מספין:  והם לא יודעים לקבל אותו

אבי מספין:  אני רוצה ברשותכם להתייחס לשני דברים בקצרה

אבי מספין:  האחד, מעבר לזה שאני מעמותת "טנא בריאות", אני חבר גם בקואליציה להנגשה לשונית של קבוצה מאוד-מאוד גדולה

אבי מספין:  בקי קשת פה נמצא גם מבניהם

אבי מספין:  קבוצה של ארגונים מכלל השפות, שהמטרה שלנו היא לקדם את נושא ההנגשה הלשונית ברמה לאומית

אבי מספין:  אנחנו רואים פה, במילה פשוטה אני אגיד, ברדק גדול בקרב משרדי הממשלה, שהנושא הזה של ההנגשה הלשונית הוא דבר שהוא זניח ובצד ומפריע, ואיכשהו מנסים בזמני חירום להתארגן ולמצוא פתרון זמני

אבי מספין:      ואנחנו כבר למעלה משלוש שנים, מאז הקורונה, הקואליציה מנסה לקדם

אבי מספין:  והזכירה פה חברת הכנסת פנינה תמנו-שטה, שכשהיא הייתה מנכ"לית משרד הקליטה, למעשה גם בהחלטת ממשלה בנושא שתקדם ועדת מנכ"לים, שהמטרה שלה בסופו של דבר היא שיהיה מוקד תרגום לאומי

אבי מספין:  סוג של רשות לאומית להנגשה לשונית, שלא לתת רק לכל משרד לקבל את השירות אלא שיהיה מוקד אחד שאליו יכולים משרדי הממשלה לפנות בשביל לקבל תרגום

אבי מספין:  לא משנה באיזו שפה פונים אליו

עודד פורר: כן, ברור

אבי מספין: כיום יש יוזמות

אבי מספין:  לדוגמא - - -     

עודד פורר: לסיכום, אבי

עודד פורר:  לסיכום

אבי מספין: כן, כן, קצר

אבי מספין:  אוניברסיטת בר-אילן נותנת תרגום יחד עם עמותות "טנא בריאות" בתשע שפות לכל גופי החירום

אבי מספין:  מוקד תרגום במצבי חירום

אבי מספין:  ויש עוד יוזמות פרטיות וגופים נוספים

אבי מספין:  הנושא הקצר השני זה כל הנושא שהזכרת של הסיוע הנפשי, או נושא של מיצוי זכויות לעולים

אבי מספין:  אנחנו צריכים להבין שלצד זה שהעולים צריכים תרגום, לא כולם גם יודעים להתמצות ואין להם את האוריינטציה בכלל להגיע ולקבל את העזרה

אבי מספין:  הם לא יודעים מה לקבל

עודד פורר: הבעיות ברורות

צגה מלקו: יש לי שאלה לאבי

אבי מספין: יש מקום גם לעשות פנייה יזומה

אבי מספין:  פנייה יזומה של המקומות

אבי מספין:  וחברת הכנסת צגה מלקו הזכירה קודם שהיא עשתה את זה באופן פרטני

אבי מספין:  זה חייב להיות ברמה לאומית

אבי מספין:  ברמה לאומית, לא באופן פרטני

אבי מספין:  תודה

צגה מלקו: שלום אבי, השאלה שלי, "טנא בריאות", למי שלא יודע בשפה האמהרית "טנא" זה בריאות

צגה מלקו:  אז יש עמותה נהדרת שעוזרת לעולים חדשים ונותנת בתחום הבריאות תרגום

צגה מלקו:  השאלה עכשיו, בתקופה של המלחמה, אתה רואה את הקהילה, הצרכים שלה קצת שונים, וצריך עבודה

עודד פורר: מה השאלה?     

צגה מלקו: האם יש חומר מוכן? האם אתם מוכנים או שעדיין אין כלום ואתם מחכים למשרד הבריאות? לפי מה שאני זוכרת, לפני המלחמה הייתה גם אפשרות שדיברנו עליה, על התקציב שיעור אליכם

אבי מספין: לצערי לא

אבי מספין:  בזמן הקורונה משרד הבריאות בהחלט עבד ביחד איתנו ועם גורמים נוספים, ותרגמנו והפצנו חומרים בזמן אמת לכלל דוברי השפות, כולל אמהרית

אבי מספין:      בפעם הזאת, לי לא ידוע שמשרד הבריאות עוסק בהסברה בנושא הזה

עודד פורר: אז מכאן נעבור למשרד הבריאות

עודד פורר:  תודה

אבי מספין: אני מקווה שפיני הזכיר, והנה עורך דין איציק דסה, אני מאוד שמח שאתה נמצא שם

עודד פורר: תודה אבי

עודד פורר:  אני מכאן רוצה לעבור למשרד הבריאות

עודד פורר:  עופר זילברטל

עופר זילברטל: שלום אדוני יושב הראש, שלום חברי הוועדה וצהרים טובים

עופר זילברטל:  תרצה, אדוני, שאני אתייחס קודם למענים הקיימים במשרד או לשאלות וההערות שהועלו?     

עודד פורר: אתה צריך לענות על שלושה דברים

עודד פורר:  1

עודד פורר:  האם יש לכם מענה טלפוני בשפות ובאיזה שפות? 2

עודד פורר:  השאלות שעלו כאן גם מ"טנא בריאות" וגם על דברים אחרים, וכשאני מדבר על מענה טלפוני זה לא רק מענה אוטומטי אלא מענה אנושי

עודד פורר:  כי יש מענה אוטומטי על מידע בנגיף הקורונה

עופר זילברטל: כמובן

עופר זילברטל:  מוקד קול הבריאות, המוקדים שפועלים בשגרה וגם מוקד המידע הייעודי למפונים ומתפנים שיעלה היום, תכף אנחנו, אני מקווה עד היום, נוציא הודעה בנושא

עופר זילברטל:  הוא נותן מענה בעברית, ערבית, אנגלית ורוסית

עופר זילברטל:  בנוסף לכך קיים אצלנו מוקד התרגום בשפות שמשלים גם תרגום בצרפתית, אמהרית ותיגרינית

עופר זילברטל:  זה מוקד שנותן מענה הן לגורמי רפואה בשטח כאשר ישנו מטופל ויש צורך בתרגום, והן למוקדים שלנו לטובת השלמה, כאשר ישנו פונה שדובר את אחת השפות הנ"ל

עופר זילברטל:  בכל מה שקשור להנגשת מידע, המשרד העלה כבר בתחילת השבוע אתר מידע

עופר זילברטל:  אתר "חרבות הברזל"

עופר זילברטל:  כרגע הוא קיים בשפה העברית

עופר זילברטל:  אנחנו שוקדים על התרגום

עופר זילברטל:  אני מאמין ומקווה שזה יהיה בימים הקרובים, ולכל המאוחר עד סוף השבוע

עופר זילברטל:      בנוגע לשאלות שהועלו, אני מודה ומתוודה שמענה נפשי בשפות זרות זה אתגר

עופר זילברטל:  מענה נפשי בכלל בארץ זה כרגע אתגר

עופר זילברטל:  אני ברשותכם צריך לבדוק את הנושא מול אגף בריאות הנפש ואני אעדכן את הוועדה

עודד פורר: ביום רביעי יהיה דיון מעקב

עופר זילברטל: בסדר גמור

עופר זילברטל:  עלתה גם שאלה לגבי היבטי מיצוי זכויות

עופר זילברטל:  אז אני יוכל לומר כמובן רק לגבי מיצוי זכויות במערכת הבריאות

עופר זילברטל:  אבל שם מרכזי מיצוי הזכויות שלנו שפועלים יודעים לתת מענה גם בשפות זרות

עודד פורר: תודה

עודד פורר:  פיני יצחקי

עודד פורר:  ורק קח בחשבון, עופר, שאנחנו נבקש גם מענה על קופות החולים, אני מבקש לקבל אותו מכם

עודד פורר:  אני לא אתחיל לעבור קופה-קופה בזה

עודד פורר:  אתם, משרד הבריאות, צריכים לתת לנו את המענה הזה

עודד פורר:  פיני יצחקי, ואז אני אסכם

עודד פורר:  אני אתן לך, אסתר, ואז אני אסכם

עודד פורר:  בבקשה, פיני

פיני יצחקי: אוקיי, קודם כל אני מתנצל שאני לא נמצא בחדר הוועדה כרגע בכנסת

פיני יצחקי:  אנחנו בתל אביב, פתחנו פה חמ"ל הסברה לאומי שמרכז ומתכלל באמת את כל עבודת ההסברה

פיני יצחקי:  ולכן היה לי קשה להתנתק מפה

פיני יצחקי:  אבל זה חד-פעמי ואני מקווה שלדיונים הבאים אני כן אוכל להגיע פיזית

פיני יצחקי:  באמת כמו שאמרתי, חמ"ל ההסברה הלאומי שפתחנו כאן מתכלל את כל גופי משרדי הממשלה גם ברמה המדינית-הלאומית וגם ברמה הפנימית

פיני יצחקי:  ובאמת רוב הדברים, ושמעתי פה הרבה ביקורות שבחלקן מוצדקות אבל בחלקן אני נאלץ לכפור בדברים שנאמרו

פיני יצחקי:  כי יש לנו, סתם לצורך העניין, בערוץ 140 שמדבר לקהילה האתיופית, יוצאי אתיופיה, אז יש שם מסביר גם מטעם פיקוד העורף וגם פרסומות בטלוויזיה מקבלות תרגום לאמהרית

פיני יצחקי:  כלומר, יש לנו, לא זנחנו חלילה ולא שכחנו אף אחד

צגה מלקו: זה לא נכון

צגה מלקו:  זה לא נכון

צגה מלקו:  אני בדקתי, אני עוקבת, אני דיברתי איתם

צגה מלקו:  מה שפיקוד העורף נותן זה משהו אחר

צגה מלקו:  אני מדברת בתור משרדי ממשלה

צגה מלקו:  פיקוד העורף, מה שהוא מעביר, פנייה אנושית או מה שקורה

צגה מלקו:  מה שאני רואה בשפה העברית בטלוויזיה שאנשי מקצוע באים ומסבירים מה זה טראומה, מה זה זה, אין בשפה האמהרית

צגה מלקו:  פיני, אני עוקבת

עודד פורר: ברור

צגה מלקו: תאמין לי, בלי זה אני לא באה בטענות

צגה מלקו:  אני בדקתי, אני יודעת על מה אני מדברת

עודד פורר: בבקשה, פיני

פיני יצחקי: אוקיי

פיני יצחקי:  כמו שאמרנו, שוב, גייסנו גם רכז מיוחד לאוכלוסייה הדוברת הרוסית, והנה יושב לידי פה איציק, שהחל מהבוקר, כמובן לקח כמה זמן של התקשרות, נכון, אתם יודעים, בירוקרטיה ממשלתית, עד שאפשר לגייס בן אדם

פיני יצחקי:  אבל הנה, הוא נמצא פה כבר איתי, ואני מבין שחברות הכנסת שמגיעות מהקהילה האתיופית מכירות אותו

פיני יצחקי:  ואיציק, אם אתה רוצה להגיד כמה מילים

פיני יצחקי:  הוא באמת יופקד על הקשר עם הקהילה דוברי האמהרית, קהילת יוצאי אתיופיה

עודד פורר: איפה, אמרת שיועץ תקשורת בשפה הרוסית נמצא שם גם

פיני יצחקי: יש לי גם פה

פיני יצחקי:  הוא לא נמצא פה כרגע לידי אבל יש לנו גם כן כמובן מרכז גם לדוברי הרוסית

פיני יצחקי:  איציק, אם יורשה שאיציק יאמר ממש דקה

עודד פורר: בבקשה, בדקה

איציק דסה: אני רק אומר, קודם כל, הסיפור של התכלול של כל נושא יוצאי אתיופיה הוא סופר מאתגר

איציק דסה:  כי כל התמיכה הנפשית וכל התכלול של השירותים שניתנים על ידי משרדי הממשלה, ואני מאמין ששירותים מסוימים במשרדי ממשלה ניתנים, אבל הם ניתנים באופן ספורדי

איציק דסה:  ואני כן מוצא מקום להודות גם לפיני וגם למטה ההסברה, שהראו נכונות מיידית

איציק דסה:  הייתה פנייה אליי כבר ביום רביעי, שהם מחפשים מישהו שיכול בעצם להקים הכל מאפס, את כל נושא ההסברה ליוצאי אתיופיה

צגה מלקו: אני פניתי אליהם לפי שבועיים

צגה מלקו:  אני התכתבי איתם לפני שבועיים

איציק דסה: אז קודם כל ישר כוח לחברת הכנסת

צגה מלקו: לא, לא

צגה מלקו:  זה לא קרדיט

צגה מלקו:  אני אומרת שאני פניתי לפני שבועיים לנציגים במשרד ראש הממשלה, לנציגים של פיני

איציק דסה: אז אני אומר שהייתה פנייה אליי ביום רביעי ואנחנו כבר נפגשנו ביום חמישי, ואתמול כבר הייתה טבילת אש, ובבוקר היום אני כבר פה

איציק דסה:  ומבינים את הצורך

איציק דסה:  אני גם הסברתי את הייחודיות של הקהילה ואת הצרכים המיידיים שלה

איציק דסה:  יש פה אתגר לתכלל את הכל מאפס

עודד פורר: ברור, תודה

איציק דסה: ואני מכיר את המערך גם ברמה היישובית וגם ברמה הארצית – יש פה אתגר

איציק דסה:  ובשביל לעמוד באתגר נדרשים פה גם שיתופי פעולה של משרדי הממשלה השונים

עודד פורר: ברור

עודד פורר:  תודה רבה

איציק דסה: יחס עם מטה ההסברה הלאומי

איציק דסה:  לא מדובר פה רק בריכוז אלא בלתכלל את הכל

עודד פורר: ברור

עודד פורר:  תודה רבה

איציק דסה: צריך לעשות הבחנה בין השירותים וההנגשה של השירות השפתי באופן המיידי במצב חירום, לבין הנגשה שפתית בשגרה

עודד פורר: בשגרה

עודד פורר:  ברור, ברור

עודד פורר:  תודה רבה

איציק דסה: א' אני אומר, כשאנחנו מדברים על יוצאי אתיופיה כרגע, כל התמיכה הנפשית כרגע, זה לא קיים

איציק דסה:  זה לא קיים כי זה לא ויזואלי

איציק דסה:  אני אומר שאנחנו כרגע לא יכולים לתת מידע באופן - - -     

עודד פורר: תודה רבה

עודד פורר:  תודה

עודד פורר:  אסתר בלום ואחרייך אלקס ריף

אסתר בלום: תודה רבה, כבוד יושב ראש, תודה רבה לכולם

אסתר בלום:  אסתר בלום, ארגון "קעליטה"

אסתר בלום:  העולים נמצאים בפאניקה, בחרדה עמוקה מאוד

אסתר בלום:  הן מהקיום הפיזי שלהם, ובכלל אם הם יכולים גם כן לקיים משכורת בסוף החודש ולשלם את שכר הדירה

אסתר בלום:  הם לא יודעים, הם לא מבינים את כל הדברים האלה

אסתר בלום:  אנחנו, זה נאמר כאן אבל צריך להגיד את זה שוב ושוב

עודד פורר: ברור

אסתר בלום: כי זה לא יכול להיות שמשרדי הממשלה לא נותנים מענה

אסתר בלום:  אנחנו הקמנו גם את החמ"ל

אסתר בלום:  יש לנו מוקד שנותן מענה גם לתמיכה נפשית, גם לקו חם, לכל השאלות

אסתר בלום:  אנחנו נשמח לשתף פעולה עם כל משרדי הממשלה בנושא

אסתר בלום:  אנחנו יצאנו עם שיחות יזומות ל-7,000 משפחות דוברות צרפתית

אסתר בלום:  יש לנו רדיו אינטרנטי

אסתר בלום:  תשתפו פעולה איתנו

אסתר בלום:  אנחנו הקשר שלכם עם השטח

עודד פורר: תודה רבה

עודד פורר:  אלקס ריף, בזום

אלקס ריף: שלום חבר הכנסת פורר, תודה רבה

אלקס ריף:  ארבע סוגיות קצרות מאוד

אלקס ריף:  אחת, אתר "כל זכות" – מצטרפת למה שנאמר ומוסיפה

אלקס ריף:  כרגע זה המידע המשמעותי שיש שקשור למלחמה

אלקס ריף:  תורגמו כ-60 עמודים שקשורים למלחמה, ומאז תחילת המלחמה יש קפיצה של פי 2

אלקס ריף: 5 בכניסות לעמודים דוברי הרוסית

אלקס ריף:  זאת אומרת, זה המידע, זה מה שיש אבל עוד שנייה נגמר התקציב

אלקס ריף:  עכשיו, לא נכנסים רק לעמודים של מלחמה, נכנסים לעמודים של חל"ת, של פיטורים

אלקס ריף:  כל מיני דברים שמאוד רלוונטיים עכשיו ואין שום מקור מידע אחר

אלקס ריף:  אז חייבים להשיג תקציב להמשיך את התרגום

אלקס ריף:  זה דבר אחד

אלקס ריף:       דבר שני, אין תקציב שיווק

אלקס ריף:  עכשיו סביב המלחמה הם קיבלו קצת תקציב כדי לפרסם

אלקס ריף:  רוב האנשים דוברי הרוסית לא יודעים בכלל שהאתר הזה קיים ושאפשר לפנות ולהסתכל

אלקס ריף:  חייבים תקציב שיווק, שהציבור יידע שיש את האתר הזה

אלקס ריף:  אתמול סיפרו לי שמערכת "וסטי" שמה בהתנדבות מודעה של "כל זכות" באתר שלה

אלקס ריף:  למה עיתון פרטי צריך לשים מודעה בהתנדבות? למה אי אפשר לתת לו, כמו בכל הערוצים, תשלום כדי שישימו מודעה של "כל זכות"?      דבר שלישי, מערכת "יחד" – סיוע למפוני ומתפני מלחמת "חרבות ברזל", רק בעברית

אלקס ריף:  זה האתר שבעצם אתה מזין את השם, את הפרטים ומבקש את כל הסיוע שלך

אלקס ריף:  אין בשפות נוספות

אלקס ריף:       והדבר האחרון, זה לא מדבר על משרדי ממשלה, אבל חשוב מאוד בעיני שהוועדה תידון בזה – אין היום, במיוחד בגלל מה שקרה בדאגסטן, וזה ילך ויחמיר, האנטישמיות במדינות דוברות רוסית גואה, ואין היום הסברה ממשלתית ברוסית על המצב, על המלחמה

אלקס ריף:  יש אנטישמיות גואה, יש אנטי-ישראליות מאוד קשה

אלקס ריף:  חייבים שמשרד התפוצות יקים חמ"ל עם הסברה ברוסית

אלקס ריף:  היום זה שתי חברות מתנדבות שעושות את זה בהתנדבות בלבד

אלקס ריף:  אנחנו במקום נוראי במצב הזה

אלקס ריף:  ועוד מעט יהיו עוד ועוד יהודים שצריך להציל ממדינות דוברות רוסית

אלקס ריף:  חייבים להקים חמ"ל עם הסברה ברוסית

אלקס ריף:  תודה

עודד פורר: תודה רבה על ההערות

עודד פורר:  אני רוצה לסכם את הדיון

עודד פורר:  ראשית, מטרת הדיון היא באמת לראות שישנו מענה שהוא מענה הולם לעולים חדשים במדינת ישראל לדוברי השפות השונות, כדי שבאמת יוכלו לרכוש את השירותים ולקבל את השירותים המונגשים שלהם

עודד פורר:  זה דבר בסיסי מבחינת הקשר בין המדינה לאזרחיה, ולכן אין שום מצב שאנחנו נוותר או נאפשר לאירוע הזה לא להתכנס לתוך מצב שבו כל משרדי הממשלה יודעים לתת מענה לכל אזרח ואזרחית במדינת ישראל בצורה מיטבית, גם אם זה אומר שאתם תאחדו מוקדים בין המשרדים השונים

עודד פורר:  כשאפשר לאחד מוקדים

עודד פורר:  למשל משרד הפנים ורשות האוכלוסין

עודד פורר:      יש כאן כמה הערות

עודד פורר:  ההערה הראשונה, וזו הבקשה שלי למשרד ראש הממשלה

עודד פורר:  אנחנו נקיים דיון מעקב ביום רביעי בשעה תשע וחצי

עודד פורר:  עד אז, אני מבקש שתהיה שם נוכחות פיזית של משרדי הממשלה

עודד פורר:      בנוסף, הערה שניה, שמשרד ראש הממשלה יציג בוועדה איזה מוקדים ממשלתיים פועלים, כמה מהם נותנים מענה אנושי בשפות ובאיזה שפות, ומדוע הוחלט בממשלה שרק המוקדים האלה ייתנו את המענה בשפות

עודד פורר:  או, ככל שישנה כוונה לפתוח מוקדים נוספים בשפות

עודד פורר:  זה א'-ב', להבין מהי מדיניות הממשלה בנושא הזה

עודד פורר:  ואז גם אפשר יהיה לנהל דיון שהוא דיון ענייני

עודד פורר:  בצורה הכי מסודרת ופשוטה, שהיא דיווחית

עודד פורר:  אני אומר את זה כהערה לפיני, אני חושב שהקשר במובן הזה צריך להיות מול סמנכ"לי השירות ולא בהכרח מול הדוברים

עודד פורר:  קח את זה לתשומת ליבך לקראת הדיון ביום רביעי

עודד פורר:      הערה שלישית, אני מבקש ממשרדי הממשלה להיות בקשר עם ארגוני העולים

עודד פורר:  הם בשבילך, קל להם, הם יכולים לגייס מתנדבים, הם יכולים לסייע לכם בשפות

עודד פורר:  זה הזמן במדינת ישראל, כולה מתגייסת

עודד פורר:  יש אנשים שרק מחכים שיקראו להם, רק שיתנו להם איזושהי משימה

עודד פורר:  הנה, יש לכם את ההזדמנות להפעיל את ארגוני העולים שתמיד אנחנו אומרים שהם כל כך חשובים, בכל השפות, בכל תחום

עודד פורר:       הערה למשרד הפנים, כמו שאמרתי, אני מצפה שיהיה איזשהו מענה אחוד של משרד הפנים, ששם גם מגיעים גם לרשות האוכלוסין, והוא חייב להיות בשפות

עודד פורר:  כמו כן, אני מבקש ממשרד הפנים לפעול אל מול הרשויות המקומיות ולוודא שבכל רשות ישנה הנגשה שפתית של השירותים של הרשות, ושישנו מענה ברשות בשפות השונות

עודד פורר:  בוודאי כשאנחנו מסתכלים על מספרי העולים מכל מדינה

עודד פורר:  קל להגיד באיזו רשות חייבים לייצר את המענה הזה ולא יכול להיות שאין אותו

עודד פורר:      דבר נוסף, תרגום אתר "כל זכות"

עודד פורר:  את זה, אני מפנה את זה שוב אליך כי אתה משרד ראש הממשלה

עודד פורר:  זה נוגע בעצם לכל המשרדים במובן הזה

עודד פורר:  ישנו תקציב שהיה אמור לעבור, ולמיטב הבנתי הוא לא הגיע בסוף לאתר

עודד פורר:  אבל, גם כאן, קחו את המשימה הזאת עכשיו

עודד פורר:  תשפכו כסף על תרגום האתגר הזה

עודד פורר:  זה יוריד עומס ממשרדי הממשלה

עודד פורר:  זה אתר שמשתמשים בו המון, גם דוברי השפה העברית, גם בשביל הנגשת מידע

עודד פורר:  אני מבקש שכן, שיהיו בדיון הבא

עודד פורר:  ואם אנחנו רואים קפיצה של פי 2

עודד פורר: 5 בכניסה לדפים שכן תורגמו בשפה הרוסית זה רק אומר ש-1

עודד פורר:  חייבים לתרגם את כל השאר, ו-2

עודד פורר:  חייבים תקציב פרסום, ואני מקבל את ההערה הזאת לגמרי מאלקס, תקציב פרסום בשפות השונות כדי שייכנסו לאתר הזה ויבינו שהוא קיים

עודד פורר:  עוד פעם, זה יוריד ממשרדי הממשלה עומס

עודד פורר:  האינטרס של האזרח הוא לקבל את המידע הכי מהר, ואם אתה עושה באינטרנט ונכנס לאתר הזה, אתה מקבל את המידע

עודד פורר:  לפחות ברמה הראשונית

עודד פורר:  לכן זו דרישה של הוועדה

עודד פורר:  תרגום האתר ושיווק שלו

עודד פורר:      לגבי נושא של מערכת "יחד" לגבי המפונים

עודד פורר:  לא ייתכן שהמערכת הזאת לא נותנת שירותים בשפות, אלא רק בשפה העברית

עודד פורר:  אנחנו מדברים על עשרות אלפי אזרחים שפונו מבתיהם שחייבים את המענה הזה

עודד פורר:  הוא חייב להיות בכל השפות

עודד פורר:  גם כאן אני ארצה דיווח ביום רביעי על מה הכוונות ואיך פותרים את הבעיה הזאת

עודד פורר:  בתוך כך, ישנה כאן המלצה וגם הערה של המשנה למנכ"ל משרד הבינוי, על השימוש וכלי עזר מבוסס בינה מלאכותית, שעוזר לתרגם

עודד פורר:  ואני אומר את זה כאן למשרדי הממשלה השונים, הוא מעמיד את עצמו לסייע למי שיצטרך כאן סיוע בנושא הזה

עודד פורר:  כמובן שאנחנו עבדנו כל הזמן על הנושא של שגרה ומתן מענה בשגרה

עודד פורר:  עכשיו אנחנו בחירום וצריך לתת פה קפיצת מדרגה

עודד פורר:  להערכתי, זה יסגור פערים לקראת כל הדברים שהיינו צריכים שיהיו גם בשגרה

עודד פורר:  אפשר יהיה לסגור אותם תחת הסיפור הזה בחירום

עודד פורר:      הערה אחרונה, ואת זה אני אומר כהערה לפיני

עודד פורר:  נושא של הסברת המצב בשפה הרוסית, גם נוכח מה שקרה אתמול, ובאופן כללי לדוברי הרוסית שחיים בתפוצות

עודד פורר:  קחו את זה לתשומת ליבכם

עודד פורר:  אני מבקש גם לקבל דיווח מה הם התפקידים של אותו יועץ תקשורת בשפה הרוסית שנזכר, במיוחד 12 יום אחרי פרוץ המלחמה

עודד פורר:  אני חושב שזה אולי אחד הדברים שהייתי מצפה ממנו לעשות

עודד פורר:  אבל אני אבקש דיווח ואני אבקש שהוא יהיה נוכח, או שפיני, אתה תיתן את הדיווח הזה כאן בוועדה

עודד פורר:  הערה של חברת הכנסת צגה מלקו לגבי נושא של קרוא וכתוב

צגה מלקו: כן

צגה מלקו:  אנשים שלא יודעים לקרוא ולכתוב והם צריכים לקבל

עודד פורר: מענה אנושי

צגה מלקו: כן, בדיוק

עודד פורר: לכן ההתעקשות שלנו היא על מענה אנושי

עודד פורר:  אגב, בשפה האמהרית זה עוד יותר קריטי, המענה האנושי, דווקא בגלל הנושא הזה של קרוא וכתוב

עודד פורר:  קחו את זה לתשומת ליבכם

עודד פורר:  סרטונים זה נחמד, זה לא הפתרון

עודד פורר:  זה נותן איזושהי מעטפת, ועדיין חשוב המענה האנושי

עודד פורר:  בטח בימים האלה

עודד פורר:       תודה, ניפגש ביום רביעי בתשע וחצי

עודד פורר:  הישיבה נעולה